text:
Conte n. 149
lunedì 29 novembre 2010
Bandoneòn
Lui no le capive.
Chest al jere il probleme plui grant. Simpri plen di domandis... Parcè sêstu fate cussì? Parcè sêstu simpri cuintri? Parcè metistu chei vistîts? Jê, la plui part des voltis, no saveve ce rispuindi. Jê e jere cussì, di simpri. Pont.
Chê che mancul e capive però e jere Parcè ti plasie cussì tant la musiche? Cuant ise nassude cheste tô passion? Ma ce sorte di monade ise? Si diseve... a ducj i plâs la musiche!
Stiçade a pensâi però, une matine, la rispueste i saltà sù come un zupet! No saveve cemût, ma si jere dismenteade di chel moment, di cuant che e jere sorde. No che no sintìs i rumôrs, e jere sorde ae vite: ai odôrs, ai sintiments, al tast. Dut i passave su la piel, cence lassâi nuie, e jê si moveve tal mont come se i siei pîts no lassassin olmis.
Po une dì lu veve sintût, saltâ fûr lizêr di un aradio (come che e diseve sô none), passâ sinuôs sot dai veris di un barcon in sfrese, lâi incuintri fuart come un pugn: il bandoneón. La musiche dal tango le veve cjapade intune strente, cussì a fuart di fâle lagrimâ. Une strente che le à salvade e che i à insegnât a scoltâ la vite, i oms, il mont.
Jê domandis no 'nd veve, lui invezit al jere simpri plen di rispuestis... ancje par jê... E alore parcè pierdi timp a spiegâi? Parcè scuvierzi il so segret? Che lui al imparàs a scoltâ di bessôl.
di Eowin
Conte n. 149
Conte n. 149
Etichetis: Contis, Eowin, Gjenar romantic
venerdì 26 novembre 2010
Cuant che il cûr nol cjate peraulis
Lisute no veve timp di pierdi. E veve bielzà lis vasis dal lat vueidis, poiadis jenfri il menul de biciclete. In chê dì e jere joibe e Renato, come che al faseve simpri in chê zornade, di sigûr al jere za rivât cu la gjespe. Le spietave tal cjanton, a pene zirade le strade de latarie, in dulà che e tache a la sù la vie dal borc. E cussì a la fin, veiu li che a fasevin la strade insiemit, un dongje chel altri, direts viers la cjase di Lisute.
A je i sarès plasût cjapâlu pe man, ma cui al varessie tignût sù la biciclete? E la gjespe?
Ma, Lisute e veve pazience: e saveve che si saressin fermâts devant dal ristiel di cjase fin a ore di cene e che li e varès podût strenzi e cjareçà lis sôs mans cetant che e voleve.
Ancje se le serade e jere cjalde, chel fregul di profum che si jere metude su chê cjamesute blancje sbotonade chel pôc che al baste, Lisute, lu sintive ancjemò par intîr tal so cuarp, come se lu ves a pene metût. Forsit, e sintive tal cûr che Renato, in chê sere, le varès spietade, ancje dopo cene. Come che e sintive, che in chê gnot, cuant che tal borc dut si sarès fermât, tra il cjant dai grîs e il vuacâ di cualchi cjan, lui le varès braçolade, strenzude tal so pet, e par di plui le varès bussade. Propit par chest si jere profumade e metude ancje il sbelet e la ciprie.
E je vere, a chel fantat, Lisute, i voleve ben, e no pôc. Cun chei cjavei cussì neris, cussì riçots, e po cun chei voi, indulà che i plaseve, cuant che ju cjalave, spielâsi dentri; e se e vès podût, parcè no, jentrâ, par cjalâ di dongje i lôr colôrs, la lôr tenarece.
Finalmentri la cene e jere finide, e lui, ancjemò li, le spietave sot il cacâr, tra la fin de androne e il tacâ dal curtîl. Ma a pene che le veve viodude saltâ fûr di cjase, i someave che il cûr i scjampàs vie, che al saltassi fûr dal so pet. Chei doi zovins, pardabon, si volevin ben e, un tai bracs di chê altre, a cirivin la vite, lis bielecis de lôr Istât, de lôr zoventût. Renato le tignive strente tal pet, i someave lizere, come une pavee, biele e cui stes colôrs di chês che ur coreve daûr cuant che al jere frut. Ma al sintive ancje che Lisute e jere une femine, cun chel so sen plen di vite, che al pareve al volès saltâ fûr di chê cjamesute, aromai, cuasi dal dut sbotonade. Lisute, invezit, in chê gnot, e sintive Renato dut so. I plaseve che le cjareçàs, strenzès, tocjàs. E sintive tai braçs, tes gjambis, tal cuel, tal cuarp sgrisui di frêt, di cjalt, sgrisui di plasê.
Chei doi zovins si bussavin cun passion sot de lune plene, cun cualchi lusigne che ogni tant e someave ju les a curiosâ discuindon. E ducj i doi, un a chê altre, a varessin volût dîsi chês bielis peraulis d’amôr che si sintin al cine. Ma te lôr lenghe, des lôr bocjis, dai lôr lavris, no jessevin peraulis.
«Pecjât che il ben che i vûl no pues dîlu cu lis mês peraulis, cu le me bocje, te me lenghe», a pensavin ducj i doi, in chel moment, nancje che si fossin metûts dacuardi.
«Cjatassio lis frasis justis» si diseve bessole, Lisute, «varès il coragjo par disilis cence nissune pôre». Ma la potence dai lôr cuarps, e la bondance dal desideri, a jemplavin il vueit des peraulis mancjantis tal vocabolari dal cûr. E in chê sere ur deve une man il sun de armoniche e i cjants dai fantats, che a vignivin de culine, miscliçâts cun chel dai grîs.
A je i sarès plasût cjapâlu pe man, ma cui al varessie tignût sù la biciclete? E la gjespe?
Ma, Lisute e veve pazience: e saveve che si saressin fermâts devant dal ristiel di cjase fin a ore di cene e che li e varès podût strenzi e cjareçà lis sôs mans cetant che e voleve.
Ancje se le serade e jere cjalde, chel fregul di profum che si jere metude su chê cjamesute blancje sbotonade chel pôc che al baste, Lisute, lu sintive ancjemò par intîr tal so cuarp, come se lu ves a pene metût. Forsit, e sintive tal cûr che Renato, in chê sere, le varès spietade, ancje dopo cene. Come che e sintive, che in chê gnot, cuant che tal borc dut si sarès fermât, tra il cjant dai grîs e il vuacâ di cualchi cjan, lui le varès braçolade, strenzude tal so pet, e par di plui le varès bussade. Propit par chest si jere profumade e metude ancje il sbelet e la ciprie.
E je vere, a chel fantat, Lisute, i voleve ben, e no pôc. Cun chei cjavei cussì neris, cussì riçots, e po cun chei voi, indulà che i plaseve, cuant che ju cjalave, spielâsi dentri; e se e vès podût, parcè no, jentrâ, par cjalâ di dongje i lôr colôrs, la lôr tenarece.
Finalmentri la cene e jere finide, e lui, ancjemò li, le spietave sot il cacâr, tra la fin de androne e il tacâ dal curtîl. Ma a pene che le veve viodude saltâ fûr di cjase, i someave che il cûr i scjampàs vie, che al saltassi fûr dal so pet. Chei doi zovins, pardabon, si volevin ben e, un tai bracs di chê altre, a cirivin la vite, lis bielecis de lôr Istât, de lôr zoventût. Renato le tignive strente tal pet, i someave lizere, come une pavee, biele e cui stes colôrs di chês che ur coreve daûr cuant che al jere frut. Ma al sintive ancje che Lisute e jere une femine, cun chel so sen plen di vite, che al pareve al volès saltâ fûr di chê cjamesute, aromai, cuasi dal dut sbotonade. Lisute, invezit, in chê gnot, e sintive Renato dut so. I plaseve che le cjareçàs, strenzès, tocjàs. E sintive tai braçs, tes gjambis, tal cuel, tal cuarp sgrisui di frêt, di cjalt, sgrisui di plasê.
Chei doi zovins si bussavin cun passion sot de lune plene, cun cualchi lusigne che ogni tant e someave ju les a curiosâ discuindon. E ducj i doi, un a chê altre, a varessin volût dîsi chês bielis peraulis d’amôr che si sintin al cine. Ma te lôr lenghe, des lôr bocjis, dai lôr lavris, no jessevin peraulis.
«Pecjât che il ben che i vûl no pues dîlu cu lis mês peraulis, cu le me bocje, te me lenghe», a pensavin ducj i doi, in chel moment, nancje che si fossin metûts dacuardi.
«Cjatassio lis frasis justis» si diseve bessole, Lisute, «varès il coragjo par disilis cence nissune pôre». Ma la potence dai lôr cuarps, e la bondance dal desideri, a jemplavin il vueit des peraulis mancjantis tal vocabolari dal cûr. E in chê sere ur deve une man il sun de armoniche e i cjants dai fantats, che a vignivin de culine, miscliçâts cun chel dai grîs.
di Nello Malisano
Conte n. 148
Conte n. 148
Etichetis: Contis, Gjenar romantic, Nello Malisano
mercoledì 24 novembre 2010
Gnognoweekend e Vagon Gnot
Chel che al è par rivâ al sarà un fin setemane dut targât Gnognosaurs pai apasionâts di fumuts e marilenghe. Il gnûf libri a strichis di Dree Venier cui simpatics dinosauruts che a fevelin par furlan al è jessût tes libreriis di pôc, e cumò l’autôr al sarà protagonist di cualchi incuintri par presentâlu a ducj i gnognopassionâts. Vie pes presentazions Dree al sarà disponibil par fâ des dedicacès (disens cun dediche) par chei che a compraran il libri.
- Si tache di vinars ai 26 a Spilimberc aes 18 li de osterie “Al Buso” (vie Simoni 8). L’editôr Orazio Cantiello al introdusarà l’autôr Dree Venier e la senegjadore Elisabetta Pittana. Ae fin si fasarà un ghiringhel cun “gnognotartinis” e “gnognococktail” cui nons dai personaçs.
- Sabide ai 27, simpri aes 18 l’apontament al è li de librerie Friuli in Largo dei Pecile a Udin. Intune senografie ispirade al “zâl” (il slogan cun cui al è stât promovût il libri al è “I Gnognosaurs, colpevui di… fâ murî di ridi”), cun autôr e senegjadore al sarà presint ancje William Cisilino responsabil P.O. Lenghis minoritariis de Regjon F-VJ
- Domenie ai 28 di Novembar, invesit, aes 17 li di Cjase Rinaldi Uarnèl a San Lurinç di Sedean (Vie Çorut,n. 1) e vignarà fate la scree de mostre I Gnognosaurs. E je une mostre sui personaçs li che si podaran viodi lis taulis origjinâls, i libris, i quadri Gnognoboi, cun di plui si podarà “fâ la foto cui Gnognosaurs” e disegnâ, insiemi cun Andrea Venier e Elisabetta Pittana, i Gnognos e tant altri.
Doman di sere, joibe ai 25 di novembar, dì di Sante Catarine, e cole anche la ultime serade di Vagon Gnot, la schirie di apontaments cu la nestre Ostarie virtuâl che e devente reâl. Jessint che al è di simpri un periodi di Baracons, Contecurte intal vagon e concludarà in bielece, presentant une serade a teme "Contis di Fantasie".
Dopo la solite introduzion scrite al ultin moment dal Ustîr, il famei Checo al profitarà par fâ une zornade di feriis, e al sô puest a viodarin une gnove Cameriere. Lussia di Uanis, difat, fin cumò e à dât une man in cusine, ma doman, invezit, a judarà l'Ustîr inte leture des contis.
Protagonistis de serade a saràn lis contis cun plui fantasie, che a podarês scjamâ in curt cul librut digjitâl inte sezion "events e leturis".
Insome, us spietin ducj, aes 8.45, a vignî a cjatânus e a bevi alc cun nô, doman di sere, intal laboratori di vie Sant Urban a Remanzâs, par passâ une serade... fantastiche!
Etichetis: Events e Leturis, Gnovis
La conte misteriose: Prime dal Big Bang
Si capìs che si steve ducj li, […] e dulà, se no? Che al podès esisti il spazi, nissun ancjemò no lu saveve. E il timp, idem: ce volêso che o fasessin, dal timp, stant li folcjâts tant che sardons?
O ai dit “folcjâts tant che sardons” juste par doprâ une imagjine leterarie: in efiets nol jere spazi nancje par folcjânus. Ogni pont di ognidun di nô al coincideve cun ogni pont di ognidun di chei altris intun pont unic che al jere chel indulà che o stevin ducj. In sumis, no si devin nancje fastidi, fale che pal aspiet dal caratar, parcè che, cuant che nol è spazi, vê simpri tra i pîts un durion come siôr Pbert Pberd e je la robe plui secjante.
Trops che o jerin? Eh, no ai mai podût rindimi cont nancje apressapôc. Par contâsi, si à di distacâsi almancul un freghenin un dal altri, invezit nô o ocupavin ducj chel stes pont. Al contrari di chel che al pues someâ, no jere une situazion che e inviulàs a fâ cognossincis; o sai che par esempli in altris epochis fra curtilants si frecuentisi; li invezit, pal fat che ducj si jere convicins, no si disevisi nancje bundì o buine sere.
Ognidun al finive par vê rapuarts dome cuntun numar ristret di cognossints. Chei che mi visi jo a son soredut siore Ph(i)Nko, il so amì De XuaeauX, une famee di imigrâts, cierts Z’zus, e siôr Pbert Pberd che o ai za vût nomenât. E jere ancje une massarie – «adete ae manutenzion», e vignive clamade –, une sole par dut l’univiers, jessint l’ambient cussì piçul. A dî il vêr, no veve nie di fâ in dut il dì, nancje netâ di polvar – dentri di un pont nol pues jentrâ nancje un granut di polvar –, e si sfogave in peteçs e plangjisteris continuis.
Za cun chescj che us ai dits o saressin stâts in sorenumar; met dongje, daspò, la robe che o scugnivin tignî li in grum: dut il materiâl che plui indenant al sarès servît par formâ l’univiers, smontât e intassât di mût che no tu rivavis a cognossi chel che un doman al sarès lât a fâ part de astronomie (come la nebulose di Andromede) di chel che al jere destinât ae gjeografie (par esempli lis Alps) o ae chimiche (come cierts isotops dal berili). Di prionte si leve simpri a sbati cuintri i garbatui dai Z’zus, rêts, materàs, zeis; chestj Z’zus, se no si steve atents, cu la scuse che a jerin une famee numerose, a fasevin come se a esistessin dome lôr in chest mont: a pretindevin fintremai di tirâ cuardins a traviers dal pont par meti a suiâ. In ogni câs, ancje chei altris a vevin i lôr tuarts tai confronts dai Z’zus, començant di chê definizion di “imigrâts”, fondade su la pretese che chei altris a jerin li di prime e invezit lôr a jerin vignûts dongje dopo. Che chest al fos un prejudizi cence fonde, mi pâr clâr, stant che nol esisteve ni un prime ni un dopo ni un altrò di dulà imigrâ, ma al jere cualchidun che al sostignive che il concet di “imigrât” al podeve sedi intindût al stât pûr, vâl a dî fûr di ogni dipendence dal spazi e dal timp.
Sielte e voltade par furlan
dal Garzon de Ostarie
dal Garzon de Ostarie
Etichetis: Conte Misteriose, Garzon, Gianfranco Pellegrini, Gjenar fantasience
lunedì 22 novembre 2010
Un carantan
Me nono, cuant che al jere in vite, al leve spes a Udin par afârs. Al partive o cul motorinat Garelli, o cu la curiere o ancje, se al jere in forme, cu la biciclete. Des voltis lu menavi ancje jo cu la machine. Lui al leve spes li de Agriculture e daspò si fermave in cualchi ostarie a bagnâ la bocje.
Nol sopuartave cierte int, par esempli nol sopuartave jessi fermât di che che lui al clamave… "chei di Gioàva". Savêso… chei sioruts simpri in golarine, che a devin fûr chei opuscui cun scrit… "Svegliatevi!".
Di sigûr però, chei che al odeave di plui a jerin chei che lui al clamave "i drogâts di Vie Marpurgo". Cuant che al leve a la cjamare di Cumierç i domandavin simpri cualchi franc, ma lui, a viodiju in ce stâts che a jerin, nol podeve fâ di mancul di berlâur "Lait a vore!"
"I drogâts di vie Marpurgo", cussì al clamave i indians metropolitans di Udin, strupiant parfin il non de strade!
Indians metropolitans, hippies, frichetons... ce intate che e zirave di chês bandis a Udin tra i agns ‘70 e ‘80...
Alore une dì, i rive dongje un cjavelon che al sameave vignût fûr dret dret di Woodstock, cu la bandane intal cjâf, i stivalets di cocodril, i blue jeans a cjampane, la cjamese psichedeliche e un curdon di caiessis tal cuel.
Chê dì o vevi compagnât me nono a Udin cu la 124... cheste e je une storie di veretât, o soi stât, disìn cussì, testemoni oculâr...
«Atu un carantan, nono?» dissal chel zovin.
«Se o fos to nono ti varès za aromai batût come il sorghet!»
«Ti prei, vuê no ai mitût nuie te panze!»
«Ah sì? Atu voie di jemplâ la panze? Ven a Selvucis li di Tam a fâ di famei, alore! Tu duarmis tal paion, tu mangjis polente e luianie rustide e di matine bon lat, e se tu fasis cualchi lavorut pal Cont tu ti bechis ancje un francut... e invezit tu, stâ achì cence fâ nuie... masse comut!»
«Po... a mi no mi va di lavorâ e di jessi sfrutât...»
«E alore reste li come un puar mendìc!»
«Un carantan... Un carantan...» al lave indevant a dì.
In chel il nono al mole un grant porco e... e si piert inte gnot dai miei ricuarts.
No, nie. Vuê o soi passât di ca, propit in Vie Morpurgo, a viodi chel grant gnûf palaç che al è il tribunâl; a viodi chei scjatolons di ciment plens di scritis sui mûrs... chei scjatolons dulà che e vîf sierade la int... une citât plene di SUV che a corin, cun dute chê int plene di mierde e... ah diu diu... ma, spiete spiete... ma sì... ma sì... velu là velu là sì, al è lui, propit tal stes puest di trente agns fa! Sì, lu cognòs de fisionomie, no mi sbalii... dome che al è invecjât e juste... il timp al è passât... cumò al à la muse scure parcè che si fasarà sigurementri lis lampadis, al à la cjamese di Gianfranco Ferrè vierte sul devant, il celulâr cul vivavoce e al è dentri di une cabrio biposto, cun dai grancj tubos daûr e dongje di lui, tal puest in bande, e je une biele bionde sui 25 agns che de muse e samee une russe... Ma al è lui, chel cjavelon voiedifanuie di trente agns fa!
E se o pensi a me nono, me nono, me nono che al à tant lavorât, tant patît, patît dute al vite par cuistâ dome il pan, il pan e la dignitât e une cjase fate di claps de Tor... adiudiu e chest chi devant...
«Un carantan… Un carantan...»
di Checo Tam
Conte n. 147
Conte n. 147
Etichetis: Checo Tam, Contis, Gjenar ironic, Gjenar sociâl
venerdì 19 novembre 2010
Sant Simon al va indevant
Curiosant ca e là, dopo la jessude dai risultâts dal plui impuartant ricognossiment leterari par la narative in lenghe furlane, il Sant Simon, o vin fat câs che ancje se il premi al è stât assegnât e se e somee che sedi un cualchi miiorament intal numar des oparis presentadis, la situazion leterarie de narative furlane no pâr jessi saltade fûr di chê situazion comatose che si cjacarave l'an passât.
O cjapìn la ocasion par tornâ sul discors che al veve interessât une vore di utents tal 2009, e magari butant un cuc a la interessante discussion intai coments dal "nestri" brâf furlan, presentant l'articul dal titul "Sant Simon al va indevant", publicât inte Patrie dal Friûl dal mês di novembar.
SANT SIMON AL VA INDEVANT di Maurizio Biasizzo
Il premi di leterature Sant Simon 2010 al è stât vinçût dal avocat udinês Adriano Nascimbeni, ae sô prime esperience te narative, cul romanç «Jo e Luzie, une storie di paîs». E je stade cun di plui segnalade la opare di Stefano Gasti «O torni par te». Al concors a àn partecipât siet autôrs, cinc oms e dôs feminis e a son stâts presentâts sîs romanç e un libri di contis.
A votâ te jurie a jerin Franco Marchetta, Mario Turello e Carlo Tolazzi.
Daspò dal davoi dal an passât e dutis chês polemichis che a son stadis, la jurie e veve di frontâ gruessis spietis. Di une bande e veve di mantignî la coerence te rigorose vision de leterature che e sta puartant indenant, di chê altre e podeve pesâ la pression dai tancj che si spietavin che un premi al vignìs in ogni câs dât, cuasi che al fos fondamentâl par dimostrâ che la leterature furlane e je ancjemò vive.
Jessint passât dome un an dificilmentri il senari di font al podeve gambiâ e i dubis e lis pôris a jerin tancj. Di fat inte motivazion dal premi assegnât si nase une sodisfazion dome parziâl pe opare premiade, si à di dî però che la jurie e à vût il coragjo, a diference dai ultins agns, di assegnâ la vitorie ae unanimitât. In sumis no varìn la opare mestre, ma o vin un scrit dignitôs che si larà a publicâ.
Il grant merit dal premi leterari di Codroip al è propit chest: i lavôrs premiâts a vegnin publicâts. La impuartance di une robe cussì si note soredut in chei moments, come chel dal dì di vuê, dulà che o vin une diminuzion dramatiche dai finanziaments pe culture e pal furlan, e i spazis par gnovis publicazions a son simpri di mancul. Al displâs par chês oparis mertevulis, mi ven iniment par esempli il romanç di Gasti segnalât inte edizion dal an passât, che no cjatin chest canâl e che a son destinadis a fâ la mufe intai scansei.
A votâ te jurie a jerin Franco Marchetta, Mario Turello e Carlo Tolazzi.
Daspò dal davoi dal an passât e dutis chês polemichis che a son stadis, la jurie e veve di frontâ gruessis spietis. Di une bande e veve di mantignî la coerence te rigorose vision de leterature che e sta puartant indenant, di chê altre e podeve pesâ la pression dai tancj che si spietavin che un premi al vignìs in ogni câs dât, cuasi che al fos fondamentâl par dimostrâ che la leterature furlane e je ancjemò vive.
Jessint passât dome un an dificilmentri il senari di font al podeve gambiâ e i dubis e lis pôris a jerin tancj. Di fat inte motivazion dal premi assegnât si nase une sodisfazion dome parziâl pe opare premiade, si à di dî però che la jurie e à vût il coragjo, a diference dai ultins agns, di assegnâ la vitorie ae unanimitât. In sumis no varìn la opare mestre, ma o vin un scrit dignitôs che si larà a publicâ.
Il grant merit dal premi leterari di Codroip al è propit chest: i lavôrs premiâts a vegnin publicâts. La impuartance di une robe cussì si note soredut in chei moments, come chel dal dì di vuê, dulà che o vin une diminuzion dramatiche dai finanziaments pe culture e pal furlan, e i spazis par gnovis publicazions a son simpri di mancul. Al displâs par chês oparis mertevulis, mi ven iniment par esempli il romanç di Gasti segnalât inte edizion dal an passât, che no cjatin chest canâl e che a son destinadis a fâ la mufe intai scansei.
Etichetis: Partidis di Discors
mercoledì 17 novembre 2010
La pronunzie di “i” tra vocâls
bataie, fertaie, maion, paiâ, ploie, roie...
Cheste regule di scriture e ven incuintri a une situazion di pronunzie che tra lis diviersis varietâts furlanis e je avonde complesse. Di fat a son:
1) varietâts che i chescj câs a pronunziin simpri “i”
2) varietâts che no lu pronunziin mai, alore a pronunziin come se al fos scrit “batae”, “fertae”, “maon”, “paâ”, “ploe”, “roe”
3) varietâts che a pronunziin “i” dome cuant che al è prime de vocâl toniche, vâl a dî chê dite cun plui fuarce (e che par facilitâ, ta chescj esemplis o metìn une liniute sot), alore a pronunziin come se al fos scrit “batae”, “fertae”, “maion”, “paiâ”, “ploe”, “roe”
Alore par furlan si racomande di scrivi simpri chest “i”, ma di lei ognidun cu la sô varietât: alore se o sês usâts a no pronunziâ chel “i”, no stait a pronunziâlu dome parcè che al è scrit, lait daûr de vuestre varietât fevelade, tal fevelâ!
Se invezit o volês pronunziâ daûr de coinè (che però no à regulis di pronunzie fissadis), alore tignît cont che la plui part des varietâts centrâls a àn il compuartament numar 3.
Etichetis: Camarîr, Lenghe Furlane
La conte misteriose (2): La manarie - soluzion
Ve chi la soluzion de seconde Conte Misteriose dal nestri Garzon.
Chest colp il stîl e il gjenar che al à sielt al è dal dut diferent di chel di prin. La conte, che no je un estrat, ma un toc cun autonomie, e zuie su la ironie par contâ un fat tragjic. Ma lassìn la peraule al Garzon:
Soluzion:
Autôr: Agota Kristof
Titul origjinâl: La hache
Titul origjinâl de racuelte: C’est égal
Tradutôr dal origjinâl: Maurizia Balmelli
Titul par talian: La scure
Titul de racuelte: La vendetta, Einaudi, 2009
Notis:
La pocje fature fate par voltâ cheste conte di Agota Kristof e je la misure juste de perfezion tocjade di cui che le à scrite. La finalitât de autore e je di fat chê di mostra, a traviers de semplicitât assolude de scriture, otignude ae fin di un percors un grum fadurôs, chel sì, il stât di indiference che al caraterize lis sôs zornadis. Lis zornadis di une persone lade vie dal so paîs; che e vîf intun paîs forest; che no à motîf di doprâ la sô marilenghe par scrivi parcè che i siei letôrs no son plui chei de sô patrie; che cul so dislidrisament dut ce che e percepìs intorsi nol mostre diferencis in grât di scomponile. Ma afermâ par chest che dut al è “indiferent” al vûl dî fâ un arbitri inteletualistic, introdusint la dople negazion che e sta dentri dal tiermin ‘indiferent’. Miôr dî alore che al è dut “compagn”, doprant un tiermin plui diret: c’est égal, apont, come il titul origjinâl de racuelte. In complès, un biel esempli di cuant che si dîs che la forme “e je” sostance o ben, se cualchidun al à voie di riferîsi ae semiotiche, un rimpin aes cuestions su la preminence fra significant e significât.
Etichetis: Conte Misteriose, Garzon, Gianfranco Pellegrini, Gjenar ironic
lunedì 15 novembre 2010
La balene
Marcut e so barbe Pieri a jerin in pîts sul cei de strade e a cjalavin jù, viers le aghe verdone che e stralusive jenfri i morâi, su la cueste nord de mont.
La balene si rodolave mostrant la panze grisuline e sborfant, di tant in tant, une sclipignade licuide, ma che e someave fate di polvar, par trop che e jere dongje a jessi vapôr.
Marcut al pontave un dêt viers di jê e al riduçave, intant che so barbe al faseve di sì cul cjâf, freolantsi cuntune man il pêl grîs e ruspi che i cresseve sui smursiei.
Se no ju ves viodûts in chê posizion, Vigji no si sarès nancje fermât.
Al veve parchegjâde la machine a çampe, su la strade che di Tarnep e leve a Somblâc, cu lis cuatri frecis come che si conven a un gjornalist di rapine come lui. Al si jere metût in bande dal om vieli e dal frut, e al veve tacât a cjalâ cun lôr il lât di Cjavaç.
«’Sere.» al veve trabascjât, ma la peraule i jere muarte sui dincj, cuant che al veve viodût chel pes bocognon che al svuacarave intal mieç.
Al veve butade une voglade a chei altris doi, ma no si jerin nancje voltâts, e dopo al jere tornât di bot e sclop a sgarfâ tal cruscot par tornâ in ca cu la sô machine fotografiche.
«Mierde,» al veve bruntulât, traficant cui botons de digjitâl «o ai masse pôc zoom!»
Marcut alore lu veve cjalât, cuasi cun maravee.
«Che al cjali che se al vûl fâi une foto ae balene al pues lâ jù fin su le rive, di chê altre bande».
«Ma… ma…» al veve protestât Vigji, cence crodi ai siei voi.
Il pes, a voli di nâs, al sarà stât lunc vincj, vincjecinc metris. Al veve un mustic un tichinin a bec, e une grumbule plui scure su la schene, propit dulà che al vignive fûr il gjet di vapôr. In bande dal cjâf al veve dôs pinis lungjononis e la code, a forme di mieze lune, e jere ancjemò plui largje.
«Ma no je une b-balene. I somee, ma no si è mai viodût un pes compagn!»
«Ma sì, sì. Lu savìn che no je une balene, però i somee une vore e aromai la clamìn ducj cussì» al veve spiegât Marcut, come se Vigji al fos lui il frut.
«Ma bisugne clamâ i gjornâi! La television, i sienziâts!» al veve protestât chel altri, «E je une robe incredibile!»
«Mah. Se al è par chel jo e chei de mê classe la vin za metude su Youtube ancjemò chest Unvier».
«E no isal sucedût nuie?»
«Ma, boh. Tal imprin o vin vût une pacade di clics e a Gjelindo i è parfin rivât un assegn di Google par vie dai banner publicitaris, ma dopo al è saltât fûr un flame e la int si è stufade».
«Un ce?» al jere intervignût pe prime volte Pieri, fasint capì che al steve atent al discors.
«Une barufe in internet, barbe» i veve spiegât Marcut.
«E cumò?» al veve insistût Vigji.
«Cumò nuie, e sta li cuiete te aghe e no dâ fastidi a dinissun».
«E dute chê int, lâ vie? Ce fasie?»
«Cemût ce fasie? No viodial? A cjape il fresc dal lâc, veh!»
In chel, come a volê rispuindi ai dubis di Vigji, la balene e veve fat un salt sul pêl de aghe, restant par un marilamp in pîts su la code. Po dopo e jere colade jù, spanzant e sclipignant dapardut.
Un rivoc di batimans e ridadis al jere plovût jù de rive, dulà che une marmaie di int in costum e cjapave soreli, distirade sui suiemans.
Dopo di chê sene Vigji nol veve plui cjacarât.
«Bon, Marcut, sù. E ore di lâ» al veve dit Pieri, a un ciert pont, e cence spietâlu si jere inviât, a pît, viers Tarnep. La canaie i veve talpinât subit daûr, lassant une cjalade e un “mandi” a Vigji che, cu la digjitâl a pendolon sul pet, al veve rivât dome a vierzi la bocje, ma cence butâ fûr nissun sunôr, propit come un pes fûr de aghe.
La balene si rodolave mostrant la panze grisuline e sborfant, di tant in tant, une sclipignade licuide, ma che e someave fate di polvar, par trop che e jere dongje a jessi vapôr.
Marcut al pontave un dêt viers di jê e al riduçave, intant che so barbe al faseve di sì cul cjâf, freolantsi cuntune man il pêl grîs e ruspi che i cresseve sui smursiei.
Se no ju ves viodûts in chê posizion, Vigji no si sarès nancje fermât.
Al veve parchegjâde la machine a çampe, su la strade che di Tarnep e leve a Somblâc, cu lis cuatri frecis come che si conven a un gjornalist di rapine come lui. Al si jere metût in bande dal om vieli e dal frut, e al veve tacât a cjalâ cun lôr il lât di Cjavaç.
«’Sere.» al veve trabascjât, ma la peraule i jere muarte sui dincj, cuant che al veve viodût chel pes bocognon che al svuacarave intal mieç.
Al veve butade une voglade a chei altris doi, ma no si jerin nancje voltâts, e dopo al jere tornât di bot e sclop a sgarfâ tal cruscot par tornâ in ca cu la sô machine fotografiche.
«Mierde,» al veve bruntulât, traficant cui botons de digjitâl «o ai masse pôc zoom!»
Marcut alore lu veve cjalât, cuasi cun maravee.
«Che al cjali che se al vûl fâi une foto ae balene al pues lâ jù fin su le rive, di chê altre bande».
«Ma… ma…» al veve protestât Vigji, cence crodi ai siei voi.
Il pes, a voli di nâs, al sarà stât lunc vincj, vincjecinc metris. Al veve un mustic un tichinin a bec, e une grumbule plui scure su la schene, propit dulà che al vignive fûr il gjet di vapôr. In bande dal cjâf al veve dôs pinis lungjononis e la code, a forme di mieze lune, e jere ancjemò plui largje.
«Ma no je une b-balene. I somee, ma no si è mai viodût un pes compagn!»
«Ma sì, sì. Lu savìn che no je une balene, però i somee une vore e aromai la clamìn ducj cussì» al veve spiegât Marcut, come se Vigji al fos lui il frut.
«Ma bisugne clamâ i gjornâi! La television, i sienziâts!» al veve protestât chel altri, «E je une robe incredibile!»
«Mah. Se al è par chel jo e chei de mê classe la vin za metude su Youtube ancjemò chest Unvier».
«E no isal sucedût nuie?»
«Ma, boh. Tal imprin o vin vût une pacade di clics e a Gjelindo i è parfin rivât un assegn di Google par vie dai banner publicitaris, ma dopo al è saltât fûr un flame e la int si è stufade».
«Un ce?» al jere intervignût pe prime volte Pieri, fasint capì che al steve atent al discors.
«Une barufe in internet, barbe» i veve spiegât Marcut.
«E cumò?» al veve insistût Vigji.
«Cumò nuie, e sta li cuiete te aghe e no dâ fastidi a dinissun».
«E dute chê int, lâ vie? Ce fasie?»
«Cemût ce fasie? No viodial? A cjape il fresc dal lâc, veh!»
In chel, come a volê rispuindi ai dubis di Vigji, la balene e veve fat un salt sul pêl de aghe, restant par un marilamp in pîts su la code. Po dopo e jere colade jù, spanzant e sclipignant dapardut.
Un rivoc di batimans e ridadis al jere plovût jù de rive, dulà che une marmaie di int in costum e cjapave soreli, distirade sui suiemans.
Dopo di chê sene Vigji nol veve plui cjacarât.
«Bon, Marcut, sù. E ore di lâ» al veve dit Pieri, a un ciert pont, e cence spietâlu si jere inviât, a pît, viers Tarnep. La canaie i veve talpinât subit daûr, lassant une cjalade e un “mandi” a Vigji che, cu la digjitâl a pendolon sul pet, al veve rivât dome a vierzi la bocje, ma cence butâ fûr nissun sunôr, propit come un pes fûr de aghe.
di Raffaele Serafini
Contis dal Ostîr
Conte n. 146
Contis dal Ostîr
Conte n. 146
Etichetis: Contis, Contis dal Ostîr, Gjenar fantastic, Gjenar sociâl, Ostîr, Raffaele Serafini
venerdì 12 novembre 2010
Nibil
Nibil, ogni dì tor des trê dopo di misdì, judantsi cul baston, ben planc, al leve a bevi un cuart lâ jù dal Norge. Dome in chê ostarie, al contave ai siei coscrits, che tal paîs, si po bevi un tai di neri, bon cemût che Diu al comande.
Une dì, tornant indaûr de ostarie, dopo vê glotût di gust, un fregul a la volte, il so cuartut, puar om, al à scugnût fermâsi.
La etât e faseve le sô part, ma chê panze che al veve, cul so pês che si poiave dut su lis gjambis, sui zenoi, puar Nibil, propit lu scanave .
A viodilu cun chê panze, cun chê cjamese che e podeve lâ ben ancje par preparâ le taule e cun chês tiracjis, tiradis come i astics di une fionde, al someave che di un moment a chel altri dut al finissi intun grant bot, insome, che le sô panze e tonàs cun dute le cjamese e lis tiracjis.
Par chê panze, Nibil, si jere fat une malatie e plui di cualchi volte i jere vignût il suspiet di jessì incinte. A dîsi il vêr la idee no i sarès displasude, ma chel frut di ce bande al podevial vignî fûr, si domandave? Ma cheste e jê une altre storie. Nibil, in chê dì, strac de cjaminade, si jere fermât sul ôr de place da l’asîl, tor des cuatri, cuant che i fruts a jessevin di scuele par tornâ a cjase. Une mestre, viodìntlu fer come un pâl, li par li, e veve pensât che al fos il nono di un dai fruts de sô scuele.
«Nono spetial un frut» i domande cun gracie chê signorine.
Puar Nibil, di front a chê domande nol saveve ce dî, ce rispuindi. Nol veve capît che la mestre i domandave se al spietave un frut de sô scuele. Tal cjâf al veve simpri chel pinsîr… E cence pensâ dôs voltis, ancje se al jere deventât ros come un pevaron, cun gracie i veve rispuindût:
«No, siore mestre, no spieti nissun frut, o ai simpri vude cheste panze cussì grande».
Chê signorine di front a chê rispueste no crodeve a li sôs orelis; no saveve se butâle in ridi o rispuindi come che si fâs cuntun mataran che al cirive di cjolile vie.
Ma a le fin, viodintlu cussì indevant cui agns, e veve pensât che al jere miôr che dut al finissi li.
Ma, in chê dì, propit a chê ore, di chês bandis, devant de place, e jere passade Catine, chê femine che tal paîs une e faseve e cent altris e pensave. E cui al podevie fermâle? Cussì le sô bocje, no rivâ a stratignî la sô matetât. Strambe come che e jere no i jerial vignût tal cjâf di meti ator la vôs che Margarite e veve jemplât Nibil. Sì, che Margarite, le sô femine, che non podeve vê fruts, lu veve lassât… incinte. E fossial bastât! Par fâsi une ridade, e veve preparât un pacut cun dentri un pâr di scarputis par fruts a pene nassûts e lu veve mandât a cjase di chei doi puars biâts.
Tal pacut e veve ancje metût un biliet cun parsore scrit: Lis feminis son degnis di ogni azion ancje di jemplâ, e no dome di bufulis, i lôr parons.
Cumò no ai timp. Ma le prossime volte us contarai de contentece di Nibil e des ridadis di Margarite. Tai paîs invezit, tal doman e inmò vuê nol jere e nol è cristian che no si fermedi a tabaiâ de panze di Nibil, de sô presumude o vere gravidance e se al jere vere che lis feminis a podin jemplâ i lôr parons!
Une dì, tornant indaûr de ostarie, dopo vê glotût di gust, un fregul a la volte, il so cuartut, puar om, al à scugnût fermâsi.
La etât e faseve le sô part, ma chê panze che al veve, cul so pês che si poiave dut su lis gjambis, sui zenoi, puar Nibil, propit lu scanave .
A viodilu cun chê panze, cun chê cjamese che e podeve lâ ben ancje par preparâ le taule e cun chês tiracjis, tiradis come i astics di une fionde, al someave che di un moment a chel altri dut al finissi intun grant bot, insome, che le sô panze e tonàs cun dute le cjamese e lis tiracjis.
Par chê panze, Nibil, si jere fat une malatie e plui di cualchi volte i jere vignût il suspiet di jessì incinte. A dîsi il vêr la idee no i sarès displasude, ma chel frut di ce bande al podevial vignî fûr, si domandave? Ma cheste e jê une altre storie. Nibil, in chê dì, strac de cjaminade, si jere fermât sul ôr de place da l’asîl, tor des cuatri, cuant che i fruts a jessevin di scuele par tornâ a cjase. Une mestre, viodìntlu fer come un pâl, li par li, e veve pensât che al fos il nono di un dai fruts de sô scuele.
«Nono spetial un frut» i domande cun gracie chê signorine.
Puar Nibil, di front a chê domande nol saveve ce dî, ce rispuindi. Nol veve capît che la mestre i domandave se al spietave un frut de sô scuele. Tal cjâf al veve simpri chel pinsîr… E cence pensâ dôs voltis, ancje se al jere deventât ros come un pevaron, cun gracie i veve rispuindût:
«No, siore mestre, no spieti nissun frut, o ai simpri vude cheste panze cussì grande».
Chê signorine di front a chê rispueste no crodeve a li sôs orelis; no saveve se butâle in ridi o rispuindi come che si fâs cuntun mataran che al cirive di cjolile vie.
Ma a le fin, viodintlu cussì indevant cui agns, e veve pensât che al jere miôr che dut al finissi li.
Ma, in chê dì, propit a chê ore, di chês bandis, devant de place, e jere passade Catine, chê femine che tal paîs une e faseve e cent altris e pensave. E cui al podevie fermâle? Cussì le sô bocje, no rivâ a stratignî la sô matetât. Strambe come che e jere no i jerial vignût tal cjâf di meti ator la vôs che Margarite e veve jemplât Nibil. Sì, che Margarite, le sô femine, che non podeve vê fruts, lu veve lassât… incinte. E fossial bastât! Par fâsi une ridade, e veve preparât un pacut cun dentri un pâr di scarputis par fruts a pene nassûts e lu veve mandât a cjase di chei doi puars biâts.
Tal pacut e veve ancje metût un biliet cun parsore scrit: Lis feminis son degnis di ogni azion ancje di jemplâ, e no dome di bufulis, i lôr parons.
Cumò no ai timp. Ma le prossime volte us contarai de contentece di Nibil e des ridadis di Margarite. Tai paîs invezit, tal doman e inmò vuê nol jere e nol è cristian che no si fermedi a tabaiâ de panze di Nibil, de sô presumude o vere gravidance e se al jere vere che lis feminis a podin jemplâ i lôr parons!
di Nello Malisano
Conte n. 145
Conte n. 145
Etichetis: Contis, Gjenar ironic, Nello Malisano
mercoledì 10 novembre 2010
La conte misteriose (2): La manarie
Che al jentri, siôr dotôr. Sì, al è culì. Sì, lu ai clamât jo. Il gno om al à vût un incident. Sì, o crôt che al sedi grâf. Anzit, une vore grâf. Bisugne lâ disore. Al è te cjamare. Par di ca. Che al scusi, al è il jet di fâ. Saial, cuant che o ai viodût dut chel sanc o soi lade un tic in burascje. Mi domandi dulà che o cjatarai la fuarce par netâ. Mi sa che ae fin o larai a stâ di une altre bande.
Cheste e je la cjamare, che al vegni. Al è li, dongje dal jet, sul tapêt. Al à une manarie plantade tal cjâf. Vuelial visitâlu? Sì, che lu visiti pûr. Un incident propit stupit, no crodial? Al è colât dal jet tal sium, e al è colât sun chê manarie li.
La manarie, sì è je nestre. Par solit e sta tal tinel, dongje dal cjaminet, le doprìn par spacâ i lens.
Parcè che e jere dongje dal jet? No ai idee. Al devi sedi stât lui a poiâle intor dal sgabel. Salacor al veve pôre dai laris. La cjase e je pitost isolade.
Disial che al è muart? O ai pensât subite che al fos muart. Ma o ai dit jenfri di me che al jere miôr fâlu viodi di un miedi.
Vuelial telefonâ? Ah, si capìs, ae ambulance, ise vere? Ae polizie? Parcè ae polizie? Al è stât un incident. Al è colât dal jet, parsore di une manarie, dut ca. Al è strani, sì. Ma e je une infinitât di robis che a sucedin cussì, a stupit vie.
Oh! Crodial forsi che la manarie dongje dal jet le vedi metude jo, par che al colàs parsore? Mighe no podevi induvinâ che al sarès colât dal jet!
Magari al crôt ancje che lu vedi sburtât, e che daspò o vedi cjapât sium cence un fastidi, di bessole, tal nestri jet grant, cence di lui che al sgnofre, infin, cence sintî il so odôr!
Sù mo, dotôr, nol larà mighe a pensâ une robe dal gjenar, nol pues…
E je vere, o ai durmît ben. A jerin agns che no durmivi cussì. O soi dismote aes vot. O ai cjalât pal barcon. Al jere aiar. I nûi, blancs, grîs, taronts, a zuiavin denant dal soreli. O jeri contente, e o pensavi che cul nûl no si pues mai savê. Al pues dispierdisi – al coreve cussì fuart – o ben al pues ingrumâsi e colânus intor in forme di ploie. Par me al jere compagn. La ploie mi plâs une vore. Da rest vuê di matine mi pareve dut splendit. Mi sintivi dislizeride, diliberade di un pês che par tant timp…
Al è stât in chel che zirantmi mi soi acuarte dal incident, e i ai telefonât a colp.
Ancje lui vuelial telefonâ? Il telefon al è culì. Clamâ la ambulance. Al fasarà puartâ vie il cuarp, ise vere? Cemût disial? La ambulance e je par me? No capìs. No soi feride. Nissun dolôr, o stoi benon. Chel su la cjamese di gnot al è sanc dal gno om, scliçât fûr cuant che…
La manarie, sì è je nestre. Par solit e sta tal tinel, dongje dal cjaminet, le doprìn par spacâ i lens.
Parcè che e jere dongje dal jet? No ai idee. Al devi sedi stât lui a poiâle intor dal sgabel. Salacor al veve pôre dai laris. La cjase e je pitost isolade.
Disial che al è muart? O ai pensât subite che al fos muart. Ma o ai dit jenfri di me che al jere miôr fâlu viodi di un miedi.
Vuelial telefonâ? Ah, si capìs, ae ambulance, ise vere? Ae polizie? Parcè ae polizie? Al è stât un incident. Al è colât dal jet, parsore di une manarie, dut ca. Al è strani, sì. Ma e je une infinitât di robis che a sucedin cussì, a stupit vie.
Oh! Crodial forsi che la manarie dongje dal jet le vedi metude jo, par che al colàs parsore? Mighe no podevi induvinâ che al sarès colât dal jet!
Magari al crôt ancje che lu vedi sburtât, e che daspò o vedi cjapât sium cence un fastidi, di bessole, tal nestri jet grant, cence di lui che al sgnofre, infin, cence sintî il so odôr!
Sù mo, dotôr, nol larà mighe a pensâ une robe dal gjenar, nol pues…
E je vere, o ai durmît ben. A jerin agns che no durmivi cussì. O soi dismote aes vot. O ai cjalât pal barcon. Al jere aiar. I nûi, blancs, grîs, taronts, a zuiavin denant dal soreli. O jeri contente, e o pensavi che cul nûl no si pues mai savê. Al pues dispierdisi – al coreve cussì fuart – o ben al pues ingrumâsi e colânus intor in forme di ploie. Par me al jere compagn. La ploie mi plâs une vore. Da rest vuê di matine mi pareve dut splendit. Mi sintivi dislizeride, diliberade di un pês che par tant timp…
Al è stât in chel che zirantmi mi soi acuarte dal incident, e i ai telefonât a colp.
Ancje lui vuelial telefonâ? Il telefon al è culì. Clamâ la ambulance. Al fasarà puartâ vie il cuarp, ise vere? Cemût disial? La ambulance e je par me? No capìs. No soi feride. Nissun dolôr, o stoi benon. Chel su la cjamese di gnot al è sanc dal gno om, scliçât fûr cuant che…
Sielte e voltade par furlan
dal Garzon de Ostarie
dal Garzon de Ostarie
Etichetis: Conte Misteriose, Garzon, Gianfranco Pellegrini
lunedì 8 novembre 2010
La promesse
Tita une dì o chê altre al varès scancelât chê scrite sul mûr de cusine, di un mês a lu ossessionave.
Dai di mangjâ a Addis e a Beba
O tornarai
Anzulute
Al jere stât un matrimoni cumbinât: lis dôs maris vielis a vevin domandât la gracie a Madone di Mont par fâ sposâ chei doi fîs vedrans che si cognossevin di cincuante agns; la dì da lis gnocis, pe contentece, a jerin ladis discolcis sù al Santuari a ringraciâ la Vergjine Beade.
Anzulute, fin di frutine, cjapade di une passion segrete e jere malade di malinconie. Ma cun Tita, om ruspiôs salvadi e bruntulon, la sô tristece e leve ogni dì in piês. Une gnot di lancûr, cul jutori de Madone che e veve capît la falope, lu veve lassât par zî a polsâ intal unic grant condomini sot il nivel de tiere in vie Timics.
Cumò Tita, libar come un uciel tal aiar, al passe lis zornadis cui amîs a cuei porchetis ta lis gravis dal Tiliment, a zuiâ di balis e di briscule inte ostarie di Bepo.
Ancje la sere dai muarts, restât di bessôl, no si tire sù de cjadree.
Bepo pront par sierâ i dîs: «Tita, va a cjase a cuei lis cjastinis, che usgnot a vegnin i muarts».
«Monadis, no tu crodarâs ancjemò a chês balis?»
«A son tantis lis robis che a podin sucedi. Mandi Tita a doman».
Tita, un tic cjoc, al rive denant il cimitieri in vie Timics, si poie sul puarton, al cjale la procession di int che e pree e e cjante cu la cjandele impiade in man, lis tombis plenis di lumins e di flôrs, i parincj vignûts des citâts, ducj contentons di cjatâsi.
«Biele fieste» al comente, «O puartarai doman i flôrs a chê femine».
In chel al si vise de promesse, dal cjan e dal gjat di Anzulute. Nardin, il vicin di cjase, tornât di Addis Abeba dopo 50 agns, a ju veve cjapâts a cûr e no i faseve mancjâ pastesute, tenarecis e golosets. Ma di une setemane Nardin al jere lât a unîsi ai incuilins di vie Timics.
Dilunc la stradelute no jere anime vive, Tita al cjamine trabascjant a la lune imberdeade sui ramaçs crots dai pôi dilunc la rive dal riul neri e cidin.
Lis mans intes sachetis e in maniis di cjamese, scjassât de pôre e dal frêt, al jentre tal vialut de cjase, al viôt saltâ fûr de cusine doi tons di fûc cui voi e lis bocjis neris: i vegnin incuintri ridint a crepepanze.
Tita, sbasît, si met a berghelâ come un mat a dute vôs: «Anzulute... Anzulute...»
Lis dôs figuris di flame intun lamp a si slontanin, cjantant di contentece.
Il cjan e la gjate aromai intal ream dai muarts.
In chel, jenfri che al bêf a cane un glotâr di sgnape par tirâsi di ca, i cjape un altri ingropament di cûr e al cjale la scriture:
O soi vignude
a cirî Addis e Beba.
Anzulute cun Nardin
di O. Zete
Conte n. 144
Etichetis: Contis, Gjenar di orôr, Gjenar fantastic, O. Zete
venerdì 5 novembre 2010
Partidis di Discors: Il libri cence pagjinis
Us proponìn un altri teme, par stiçâ cualchi cjacarade, se e salte fûr. intai coments Us ripuartìn l'articul vignût fûr su la Patrie dal Friûl dal mês di Otubar, che al bute cualchi lûs su la prossime rivoluzion che e podarès sdrumâ il mont de editorie: i librîs digjitâi. Cuasi dutis lis cjasis editoris, di fat, si stan preparant a ufrî i lôr libris in formât eletronic, ma ancje il mercjât "ilegâl" al è pront a difondi la culture a presit zero. La cjarte, insome, e podarès jessi dongje ae crisi.
"IL LIBRI CENCE PAGJINIS" di Raffaele Serafini
Ducj chei che a doprin il web, ancje chel pôc, aromai a lu àn capît: il mont dai libris e de editorie in gjenerâl al è rivât dongje a un grant ribalton. La clâf che e vierzarà la puarte di un gnûf mût di concepî la leture si clame ebook, e di pôcs mês al somee che la man che e zirarà cheste clâf e sarà l’iPad e ducj i prodots similârs che a vignaràn. A stin cjacarant, in gjenerâl, dai libris in formât eletronic e dal imprest in dì di vuê plui avanzât che al permet di leiju.
Ma parcè sino dongje a chest cambiament?
Al è dibant ricuardâ, come prin fat, ce che al è sucedût al marcjât musicâl cu la difusion, plui o mancul libare, des cjançons in formât mp3. La stesse robe e je une vore dongje a capitâ cui libris: disponibilitât a presits bas, o ancje di rive jù, di ogni prodot editoriâl dal marcjât.
Al è clâr che no sin ancjemò rivâts, tal nestri paîs, a un pont di svolte, ma tai Stâts Unîts i leaders de editorie a son za rivâts a dividi la lôr ativitât a miezis fra libris di cjarte e libris eletronics.
Fasìn un struc des motivazions che a puartaran, cul jutori dal miorament tecnologjic, l’ebook a incressi la sô difusion.
Doncje de pussibilitât di piraterie sul prodot, al va dit che, in gjenerâl, il presit al podarà jessi une vore contignût, sedi pai coscj plui bas, sedi pal fat che l’ogjet di valôr al deventarà propit il libri di cjarte.
Zontant a chescj motîfs economics chei tecnics, a nassin gnovis manieris di consumâ la leture: selezionâ tocs, voltâ lis lenghis, cirî aprofondiments, comprâsi i libris, zontâ efiets multimediâi e vie indenant. Lis pussibilitâts a deventin infinidis se si pense al cjamp scolastic e universitari o a chel dai manuâi o des vuidis turistichis. In ultim, ma no pôc impuartants, a son i vantaçs di conservazion, scjars intric e indenticitât di dutis lis copiis, che a puartaràn al discomparî de idee di «ogjet origjinâl».
Di chê altre bande, si sa, e je la resistence normâl a bandonâ la «cjarte» e la sô superioritât intal plasê a doprâle, mentri che al reste dubi l’impat ecologjic dal cambiament, che al sparagnarès arbui par fabricâ plui machinaris.
In ogni câs, la rivoluzion dal ebook e vierç puartis che a interessin ancje la leterature e la interie produzion di une lenghe minoritarie.
Tant par comença si rivarà a une sorte di democratizazion de ufierte, parcè che di fat, il piçul al varà la concrete pussibilitât di puartâ sul marcjât prodots di cualitât compagne dal grant.
Ancje pe visibilitât, doprant in maniere eficiente la rêt, si podarà rivâ su un marcjât che al sarà, prin o dopo, une vore plui larc e variegât, ancje se al tirarà dongje une vore di sogjets che, se prime e jerin filtrâts de filiere editoriâl, cumò a cjatin lis puartis spalancadis. Ven a stâi, ae fin, che ancje se l’ebook al darà une scosse che e movarà l’intîr implant editoriâl, par realtâts minorizadis come la lenghe furlane, si stan vierzint ancje gnovis, interessantis ocasions par sparniçâsi.
Ma parcè sino dongje a chest cambiament?
Al è dibant ricuardâ, come prin fat, ce che al è sucedût al marcjât musicâl cu la difusion, plui o mancul libare, des cjançons in formât mp3. La stesse robe e je une vore dongje a capitâ cui libris: disponibilitât a presits bas, o ancje di rive jù, di ogni prodot editoriâl dal marcjât.
Al è clâr che no sin ancjemò rivâts, tal nestri paîs, a un pont di svolte, ma tai Stâts Unîts i leaders de editorie a son za rivâts a dividi la lôr ativitât a miezis fra libris di cjarte e libris eletronics.
Fasìn un struc des motivazions che a puartaran, cul jutori dal miorament tecnologjic, l’ebook a incressi la sô difusion.
Doncje de pussibilitât di piraterie sul prodot, al va dit che, in gjenerâl, il presit al podarà jessi une vore contignût, sedi pai coscj plui bas, sedi pal fat che l’ogjet di valôr al deventarà propit il libri di cjarte.
Zontant a chescj motîfs economics chei tecnics, a nassin gnovis manieris di consumâ la leture: selezionâ tocs, voltâ lis lenghis, cirî aprofondiments, comprâsi i libris, zontâ efiets multimediâi e vie indenant. Lis pussibilitâts a deventin infinidis se si pense al cjamp scolastic e universitari o a chel dai manuâi o des vuidis turistichis. In ultim, ma no pôc impuartants, a son i vantaçs di conservazion, scjars intric e indenticitât di dutis lis copiis, che a puartaràn al discomparî de idee di «ogjet origjinâl».
Di chê altre bande, si sa, e je la resistence normâl a bandonâ la «cjarte» e la sô superioritât intal plasê a doprâle, mentri che al reste dubi l’impat ecologjic dal cambiament, che al sparagnarès arbui par fabricâ plui machinaris.
In ogni câs, la rivoluzion dal ebook e vierç puartis che a interessin ancje la leterature e la interie produzion di une lenghe minoritarie.
Tant par comença si rivarà a une sorte di democratizazion de ufierte, parcè che di fat, il piçul al varà la concrete pussibilitât di puartâ sul marcjât prodots di cualitât compagne dal grant.
Ancje pe visibilitât, doprant in maniere eficiente la rêt, si podarà rivâ su un marcjât che al sarà, prin o dopo, une vore plui larc e variegât, ancje se al tirarà dongje une vore di sogjets che, se prime e jerin filtrâts de filiere editoriâl, cumò a cjatin lis puartis spalancadis. Ven a stâi, ae fin, che ancje se l’ebook al darà une scosse che e movarà l’intîr implant editoriâl, par realtâts minorizadis come la lenghe furlane, si stan vierzint ancje gnovis, interessantis ocasions par sparniçâsi.
_________
GLOSSARIUT:
ebook: e je la contrazion des peraulis eletronic book, ven a stâi «libri eletronic», o miôr in formât digjitâl. Al è duncje un file consultabil su computer, telefonins di ultime gjenerazion, palmârs o dispositîfs di puest clamâts ebook readers, letôrs digjitâls.
mp3: il MPEG1-Layer3 al è un formât audio digjitâl une vore comprimût, tant di podê jessi discjamât di corse di internet, ma cence pierdi cualitât par chel che al rivuarde la percezion pe orele dal om.
iPad: al è il gnûf dispositîf portatil prodot de Apple che al permet intun unic imprest di podê viodi fotos, videos, e-mail, web e duncje ancje lei i libris eletronics.
Etichetis: Ostîr, Partidis di Discors, Patrie dal Friûl
Tornâ
O cirivi di bevi te cjase dai muarts e li ti ai viodude pe prime volte.
Tu mi ridevis, une riduçade vecje di agns e no rivavi a savê parcè che tu jeris li.
O ai stranfât la aghe su lis tôs rosis.
Mi domandavi il parcè parcè parcè.
Sedis agns a son masse pôcs.
Sedis agns e tu vevis ancjemò di scomençâ a vivi.
No savarai mai se in cualchi univiers scognossût o cjatarai la tô anime.
Tu mi ridevis.
Mi plasarès tornâ a cjatâti par sintîti fevelâ.
Par sintîti ridi.
di Checo Tam
Conte n. 143
Conte n. 143
Etichetis: Checo Tam, Contis, Gjenar di orôr, Gjenar romantic
mercoledì 3 novembre 2010
La Conte Misteriose (1) La gjate - soluzion
La prime Conte Misteriose e à resistût la bielece di... 53 minûts! Daspò di che DoneBete/ Dame mit Fächer le à induvinade.
Brave! Nuie ce dì...
E nô o vin une vore gust che la Conte e vedi stiçât cussì subit la rispueste, e o sperìn soredut che, in bande dal zûc, si sedi rivât a viodi cemût che a puedin someâ contis classichis e famosis, stazadis cu la lenghe furlane.
Chi sot us lassin la soluzion uficiâl dal nestri Garzon
Soluzion:
Autôr: Bram Stoker
Titul origjinâl: The squaw
Titul origjinâl de racuelte: -
Tradutôr dal origjinâl: Lucia Usellini
Titul par talian: La vergine di Norimberga
Titul de racuelte: La vergine di Norimberga, Longanesi, 1975
Notis:
Il tocut presentât culì al è l’antefat di une conte une vore famose di Bram Stoker, The squaw, voltât par talian cul titul La vergine di Norimberga, che al à dât daspò il titul a dute la racuelte publicade de Longanesi. In efiets, lis liniis di “sgrisui” intal disvilup de conte a son dôs: une, la presince e lis reazions de gjate nere e, une, chê provocade tal letôr imagjinant la machine di torture. L’autôr al privilegje la prime, fasint un confront fra l’odi bestiâl de gjate e chel, crût ancjetant, di une femine indiane (squaw) che i vevin copât il fi; il tradutôr al met invezit in prin plan chê altre. Fat sta che la “pipine di fier” è je, sì, teribile, ma i sgrisui plui fuarts a son provocâts dai voi di fûc de gjate e des sôs azions. Intal colp di sene finâl de storie lis dôs liniis si unissin e a dan cont de fuarce espressive che al rive a tirâ fûr in maniere gjeniâl l’autôr.
Il Garzon de Ostarie
Etichetis: Conte Misteriose, Garzon, Gianfranco Pellegrini
Lenghe Furlane:Vecjo, vieli o vieri?
A volê scrivi “miôr” par furlan, cualchi volte e va a finîle che si scrîf “mâl”...
Al pues jessi il câs di “vecjo”: e je une peraule furlane, che si pues benon doprâ in dutis lis situazions, ancje se al è clâr de sô forme che la derivazion e je dal venit. Ma aromai i agns (o i secui?) a son passâts e cheste peraule e à cjatât ben stâ tal nestri vocabolari. Alore se le doprais, stait cuiets: e je une peraule juste!
Si à di dî però che il furlan, par chel stes concet, al à ancje dôs soluzions, “furlanis” di plui timp.
“vieli” e “vieri”, ma ocjo, no si puedin meti tal puest di “vecjo” in dutis lis situazions.
1 – vieli si riferìs plui di dut aes personis. L’ûs plui slargjât al è tant che sostantîf (es.: al jere un vieli che al leve ator); ma si cjate ancje tant che adietîf (es.: e jere za une femine viele)
Al pues jessi il câs di “vecjo”: e je une peraule furlane, che si pues benon doprâ in dutis lis situazions, ancje se al è clâr de sô forme che la derivazion e je dal venit. Ma aromai i agns (o i secui?) a son passâts e cheste peraule e à cjatât ben stâ tal nestri vocabolari. Alore se le doprais, stait cuiets: e je une peraule juste!
Si à di dî però che il furlan, par chel stes concet, al à ancje dôs soluzions, “furlanis” di plui timp.
“vieli” e “vieri”, ma ocjo, no si puedin meti tal puest di “vecjo” in dutis lis situazions.
1 – vieli si riferìs plui di dut aes personis. L’ûs plui slargjât al è tant che sostantîf (es.: al jere un vieli che al leve ator); ma si cjate ancje tant che adietîf (es.: e jere za une femine viele)
2 – vieri al vâl dome pes robis. Di base al è un adietîf, ma si pues cjatâlu ancje sostantivât (es.: par vieri i nobii a vevin il podê). Ma nol baste: si à di visâsi che par doprâ ben “vieri” bisugne metilu simpri dopo dal sostantîf: alore “un mulin vieri” e no “un vieri mulin”, “un rôl vieri” e no “un vieri rôl”.
Il Camarîr de Ostarie
Publicât di gelo stellato a lis 08:00:00 14 coments
Etichetis: Camarîr, Lenghe Furlane
lunedì 1 novembre 2010
Aghe di plene
Fûr dal Teatri Ristori, Zuan al va cun i coriscj al Longobart; jê, invezite, usgnot no si sint ben. E tache a cjaminà lunc vie dal Patriarcjât, e svolte in Sante Marie di Cort, movintsi jenfri lis ombris dai androns, lis polsis des lûs picjadis su lis cjasis; jù, sul pedrât di Plasentine inumidît des primis fumadis plombinis, denant dal sipari medievâl de gnot e la sagome dal Dom cuintri il jevant scûr de Slavie.
Un fîl si ingrope cul malstâ: al brame Anute a çampe, viers il Natison; là che il timp de storie al sovraste lis aghis che scjassin sot, insom dal salt.
Strente tes spalis, come par esiliâsi dal mont e di une colpe che jê e sint come se a fos sô, Anute e torne cul cjâf a une sere, ai scûrs che a tiravin sù lis navadis de glesie di Bertrando, dilunc la scjalute intorteade sul puartâl - viert come une voglarie che e sghingline di preghieris mai scoltadis, barbotadis in zenoglon, jenfri i colonâts che a trimulin l'aiar des flamutis dai lumins.
Si vise di jessi stade la ultime a vê bandonât il sotpalc dal coro: la çocade de puarte daûr de vilie da la dì dai Sants, lis vôs dai coriscj che a corin vie, e chê di chê frute, une zovine plene di ligrie… Un fiestin… Halloween...
E i laments, i sconzûrs, e i pas che a strissinin i agârs de piere? E lis avertencis in svol su lis alis neris che a bruntulin i prins rivocs lampizants inte plane?
Nissun al viôt. Nissun al à viodût.
Dome il flum; che al sa e al tache a roseâ la corse milenarie che immaghe lis etis de antichitât de tiere, tai forans dai crets, scorsenant la fuarce sui sperons des rivis, preparantsi a invadi i borcs a mont.
Anute, rivade a cjase, a disclave il puarton. Une musicute e daspò il notiziari cun lis previsions meteo e lis peraulis… come une secuence proietade… l'Adriatic che al scjafoie lis fuessis, il burlaç che al monte in sù, il flum… la onde…
Il slambrà di une saete e il scat dal salvevite: une imprecazion e il curidôr al mostre il spieli inceant la muse di chê frutine! Livide, coronade di un alon che al misture imagjinis di fruts, che i zirin ator… - lis mans di Anute a tornin sul organut dal Dom, intant che une bare e passe il puartâl, menant in ca chê zovine coriste, cjatade insom dal salt, sot il bastion dal Timpli Longobart, imberdeade al pês di une violence maladete.
Anute e daspe, par vierzi un armarut, e tire sù il cric, che al torne jù. E torne a provâ: sù… jù… la cjase e tache a vibrâ tai meandris des tubazions, imputridîts di presincis che a vegnin indenant cuintri la empietât dal mont - e di ducj chei che no an viodût ma che forsit a savevin. Che forsit… a san.
Dut a bot, un lusôr sot il porton - come une lame - si slungje tra lis fughis piastreladis e Anute e tache a scjassà sgrisui di gnervôs.
Le mantie si sbasse…
«O Diu! A son lôr, che a tornin!» jê e bacile, aromai stramurtide e cence vôs «Lôr… lis ombris cence pâs che a an simpri sêt…»
La puarte si spalanche, sburtade cuntun ton: «Zuan! Ce fâstu chi?»
Difûr, in borc Brossane, al diluvie.
di Frank Spada
Conte n. 142
Conte n. 142
Publicât di gelo stellato a lis 08:00:00 22 coments
Etichetis: Contis, Frank Spada, Gjenar neri
Iscriviti a: Coments al post (Atom)


c: text/html

text:
Ai 25 di
Fevrâr i rapresentants di une vincjine di organizazions e di ents de
comunitât valenziane a àn presentât une iniziative di leç popolâr
par garantî il dirit a vê un servizi radiotelevisîf public par
catalan. Cun di fat, dopo de sierade de Radiotelevisió Valenciana
(RTVV) imponude dal esecutîf valenzian, la popolazion di cheste
comunitât autonome si è cjadate cence servizis di informazion inte
sô lenghe proprie. Cumò il Parlament valenzian al à trente dîs di
timp par decidi se acetâ o no la propueste. In câs di parê
positîf, il comitât organizadôr al varà cuatri mês par cjapâ sù
lis 50 mil firmis che a coventin par che il test de propueste di leç
popolâr al vegni discutût in Parlament.
Font:
Lasprovincias.es, 25/02/14

robotstxt: allowed

filter: keep


text:
Al è une altre volte timp di “Viva Onde Furlane”. La edizion 2013 de fieste-conciert di autofinanziament di Radio Onde Furlane che dal 2010 e segne la rivade de Sierade chest an e devente un event di mieç Istât e si sposte di Cjasielis a Udin. L’apontament al è li dal Parc dal Cormôr, a Udin, inte suaze di chest an si davuelzarà dentri dal Homepage Festival, vinars ai 2 di Avost a tacâ di vot sot sere.
“Viva Onde Furlane”, che ogni an al cjape dentri un miâr e passe di scoltadôrs, amîs e colaboradôrs de “radio libare dai furlans”, al jere nassût tant che rispueste ae politiche regjonâl di riduzion des ativitâts di tutele e di promozion de lenghe furlane, setôr là che Onde Furlane e davuelç une funzion decisive, no dome cu la sô programazion radiofoniche e la sô ativitât di informazion, intratigniment e produzion culturâl par furlan ma ancje cu la valorizazion di dut ce che si môf in Friûl te musiche, te art e te creativitât, cu lis colaborazions cun chê s altris minorancis linguistichis in Europe e cu lis relazions disvilupadis cui furlans pal mont e soredut cui plui zovins.
Il conciert al viodarà sul palc i Arbe Garbe, inte lôr ultime reincarnazion “jazzfolkpunknoise”, e la cubiade dute di scuvierzi formade dal bluesom Fabian Riz e dal jazz blues hardcore feroç dal Orko Trio, vuidât dal tastierist Giorgio Pacorig.
A Viva Onde Furlane Riz e Orko Trio a presentaran in anteprime i tocs dal cd che a son daûr a regjistrâ pe etichete Musiche Furlane Fuarte. La opare e mostre za di jessi une des produzions musicâls plui inovativis e cjamadis di fuarce poetiche de musiche furlane, intant che il conciert al sarà dal sigûr un dai events musicâi plui ferbints di chest an in Friûl.
Ae musiche dal vîf si alternaran doi DJ set in linie cu la serade, Abrasive e Hybrida, che a curin dôs trasmissions di cult dentri dal palinsest di Onde Furlane, e lis incursions sul palc dai “Cjastrons”, grup comic che ta chescj ultins mês al è daûr a fâ il fisco su lis frecuencis de radio.
“Viva Onde Furlane” e je inmaneade di “Lenghis dal Drâc – Amîs di Onde Furlane”, la associazion nassude par svilupâ iniziativis a pro de radio, adun cun Homepage Festival e Hybrida.
Par tirâ sù lis adesions dal public intant de serade si varà une postazion là che a saran fûr ancje lis produzions musicâls, editoriâls e audiovisivis di Onde Furlane. Jentrade libare, ufierte… «obleade».
Info in rêt: www.ondefurlane.eu.


text:
Vuê a colin i cincuante agns dal Statût Speciâl di chê che par talian si clame “Regione autonoma Friuli-Venezia Giulia”. Pal inovâl a son in vore une schirie di celebrazions, in Friûl e a Triest.
La ricorence e je ancje une ocasion par une riflession e par une valutazion su ce che e à puartât cheste specialitât, su cemût che e je stade gjestide e su cualis che a son lis sôs prospetivis pal avignî.
Su chescj argoments a son diviers ponts di viste e no mancjin nancje trionfalisims esagjerâts e critichis di fonde.
Tra lis tantis opinions, a meretin segnaladis chê di Gianfranco D’Aronco, intervistât sul cuotidian di Udin, Messaggero Veneto, e chê di Carli Pup, che si cjate tal blog dal Comitât/Odbor/Komitaat/Comitato 482.
«Vuê forsit plui che in altris moments, ancje par vie de apatie di tancj di lôr, la nestre autonomie e je sot atac», al scrîf, marcant che «par difindile e par incressile però no bastin lis peraulis».
«Di une bande al covente savêle esercitâ no par garantî cualchi privileç, ma par ufrî un model di guvier che al permeti ai citadins e aes comunitâts che si aministre di vivi miôr (sul front dai dirits, dal ambient, dai servizis, dal lavôr e v.i.). Di chê altre bande al covente motivâle, ven a dî spiegâ il parcè de nestre specialitât. Une specialitât che no si fonde plui su lis resons che a podevin jessi 50 agns indaûr, ma che in dì di vuê si fonde dome suntun element: la presince, ancjemò maioritarie, di comunitâts che a fevelin intune lenghe divierse di chê dal stât», al zonte.
E al osserve che «su chest secont pont la Regjon in chescj agns e à fat pardabon pôc, par no dî che e je lade di chê altre bande… ». Cussì frontâ chest argoment al vûl dî domandâ che lis istituzions a dedin pardabon sostance e aplicazion a ce che al previôt l’articul 3 dal Statût regjonâl.
Chestis e altris considerazions che a cjapin dentri storie, atualitât e avignî a vegnin fatis indenant de bande dal stes Comitât/Odbor/Komitaat/Comitato 482 e de associazion slovene Edinost in chest comunicât: comst13_02_statût.


text:
30 set 2009
La Bete / Elisabetta di Emilio Nardini
Mutatis mutande
Lis berlusconariis a no son finidis. Dôs gjenerazions a son stadis mâl educadis e tiradis sù dome cu le television. Ce che un talian al fâs, al mangje, al si viestis, al dîs e al tacone, a lu fâs tal stîl de sô television dal ostie. L'Italie a é le prime tai telefonins e ltra lis ûltimis cun internet e i ordenatôrs. Daspó pal numar di libris ch’al lèi, il talian al rive dopo dai turcos !
Ma sito, us al dîs in segret in tune lenghe privade che dome cualchidun al cognós ancjemó, anzit, se no capîs nuie al é miôr J
29 set 2009
Il vaso gufo / Il vâs çus
Culture e agriculture / Coltura e agricoltura
27 set 2009
Europe wake up
In Italie, tai sitos, a si scomence cussí: Chi siamo, dove siamo...E vie indenant. Se po un al à pazience, par vê un prêsit al scuen mandâ vie ancje il certificât di batêsin e de prime comunion prime ch'a cji rispuindin che l'articul ch'a tu ciris a no lu àn (Ch'al sêti esaurît o che no lu an mai vût), se cji rispuindin...! In Cine al é bielzà miôr che in Americhe. Vostu comprâ? Compre subite!
Alore, cumó che lu savês, o savês ce ch'o vês di fâ.
Savêso che lis lampadinis a led di 3 w a dan le stesse lûs che une lampadine normâl di 45w?
So lais a viodi trop che costin lis lampadinis a leds tal negozi vicin, o lis cjatais a 30€.So passais une zornade a esplorâ lis possibilitât sul web european o rivais a cjatâ un prêsit di 14€ ...Ma o scuignîs comprâ une cincuantine di lampadinis e o scuignîs savê amancul 4 lenghis par lâ in gjostre.
Lis dôs ditis francês e todescje che mi interessavin di plui, a no volevin fami le fature cence Iva. Chel mi dave fastidi parcé che chiste maniêre di zontâ une tasse ipotetiche, sa ven da l'Americhe, a é un robarie parcé che in ducj i paîs dal mont, cuant che si fâs une esportazion a no si conte tassis.Lis tassis a son paiadis pal impuartodôr.
Alore o soi lât in Cine. Po ben fantats, us dîs subite ch'o ai cjatât le stesse cualitât par 6$. Naturalmenti, o scuen comprant amancul cent ma cul cjason co ai e l'intenzion di viergi une mostre permanent in dicembar, non varai di masse. Ma vêso bisugne di lampadinis? :-)
Dut chest par dius che l'Europe a vâ mâl, a é indurmidide e a somee che sedi malade di apatie spiçote.
I produtôrs, a no metin mai i prêsits e di spes e mostrin articui che no son nancje in produzion. I grossiscj a ti cjapin par un muart di fan sa tu domandis un prêsit difarent par une cuantitât impuartante e po sa tu cjacaris di 50 tocs a no ju àn nancje in stock !
Tai negozis, indulà che le stesse lampadine ch'a rive plui adore de Cine che da l'Olande a coste 5 vôltis di plui a cjatin dut normâl...Cuant ch'a rive.
So lais su Alibaba e so cirîs un articul, o cjatarês plui rispuestis da lôr che nó tal rest dal web. Ducj i produtôrs cinês a son ai, ma ancje un grum di âltris.
Il biel al é di viodi une multinazionâl che sà produsi 90,000 lampadinis al mês ch'a cji rispuint ancje le domenie!Dome par inglês of course! Ce crodeviso? Par furlan?
Ale op, us met une cjançon di 10 agns indaûr indulà che il furlan ancjemó no lu savevi.
Alle sette del mattino ricevo già una risposta e siamo domenica! Si tratta di una ditta che produce 90.000 lampade al mese e me le vende a 6$ se ne compro cento. A quel prezzo lí, troveró di sicuro un modo di utilizzarle poiché apriró una galleria in dicembre. Reacapito in dieci giorni .Ma volete cambiare le lampade in casa anche voi?:-). Appuntamento qua per vedere cosa ne ho fatto.
Nel frattempo, sull'Europa potete vedere l'ultimo videoclip.


text:
mercoledì 12 giugno 2013
PIERLUIGI DI PIAZZA E MARGHERITA HACK A "VINO DI LEI"
Pal secont apontament de rassegne Vino di Lei la Associazion Artetica di Muçane us presente il libri di Margherita Hack e Pierluigi Di Piazza "Io credo. Dialogo tra un'atea e un prete": sabide ai 15 di jugn, aes 18.30, alì dal zardin des scuelis elementârs. A saran presints i autôrs e la gjornaliste Marinella Chirico. Ae fin si presentaran ancje i vins de cantine Conti Formentini di San Florian.
Iscriviti a: Post (Atom)


text:
Lets in Ostarie:
LA STAGIONE DELLA MUTA
More pulp tales
di Fulvio Romanin
CE LIBRI ISAL?
"La stagione della muta
" al è il secont libri di Fulvio Romanin pe Kappa vu, tal 2012, simpri inte golaine La Comugne, ven a stai picinin - di misure - e ancje di pagjinis, che a son 168. Dentri si cjatin dôs contis, une par talian e une par furlan, anzit, cjargnel, di chel cu la O, che la conte che si pues cjatâ su cheste Ostarie
.
MA CUI ISAL L'AUTÔR?
Fulvio al è cognossût plui pe sô ativitât intal cjamp musicâl, come fondadôr de ReddArmy
o come un dai Madrac, ma come lavôr primari al opere cu la Ensoul
e al è un Web designer e architet informatic espert di CEO. In ogni câs si pues viodi dut sul so profîl linked-in
. Par bande scriture, invezit, une vore cognossût il so libri di critiche al sisteme de partide iva par artiscj, L'IVA funesta. Di bande narative il so prin libri al è, Niari - two pulp tales
.
MA CE ISAL DENTRI, DI PRECÎS?
Dôs contis lungjis, la prime par furlan e la seconde par talian. La prime e je in cjargnel cu la o, ancje se tancj dialics a son par talian, e e je une storie nere che e viôt un miedi brut, ma brut, ma brut, che parcè che al è siôr si met dongje di une biele e stupide e al torne in Cjargno, dulà che al cjate un mont dal dut diferent...
La seconde conte e je par talian e e conte il mont dal hip-hop e e je une rileture dal Faust che però di filosofic 'nt à une vore pôc, jessint che e pant dut il sistema dal business di chest ambient, fat di bêç, feminis, int stupide, masse di int come ocats, tristeriis, int che si profite di dut e une vore, ma une vore di pocje art. Ancje chi, la storie e tire sul neri... e si impare une vore di tiermins dal ambient.
MA A CUI I PUEDIAL PLASÊ?
A chei che no àn pôre di lei "paravolatos" intes contis, e che a àn voie alc di difernt, a chei chei i plasin lis contis sveltis, rapidis, che ti sticin a rivâ insomp intun marilamp, a chei che i plâs la cjargne, il cjargnel, il mont hip hop (o che a àn voie di cognossilu). A chei che a àn voie di fâsi dôs ridadis, intant che a lei. A chei che i plâs viodi cemût che un gjenar come il pulp a pues jessi doprât, jenfri lis riis, ancje par lassâ passâ cualchi biel messâç.
E SE O AI VOIE DI CJOILU?
Intes seradis de ostarie, inte cariole dal ostîr, a varessis di cjatâlu, o si no li di Onde Furlane, in via Volturno, o si no in cualchi librerie di Udin, o sul web, sul sito de kappa vu
, su ibs
, o insome, sgarfant tal web si cjate. Cun di plui, la seconde conte la podês ancje scjamâ di rive jù
-


text:
Cussì sul scurî de dì di Tomuč
Cantata in re minôr par vôs e orchestre
Mùsichis: Fabio Rivolt
Al è un fat di veretât che il re anglês Ricard Cûr di Lion al à sčhavačât fûr par fûr il Friûl par tornâ tal so Paîs, daspò finide malementri la Tierce Crosade, la «Crosade dai Tre Rês».
Culì il cont di Gurize Mainard lu scorsenà fin ch’al rivà adore di dâj la gafe e di menâlu in čhadenis te Ǧhermanie.
Par vêlu indaûr, tal ultin, l’Anglie a scugnì pajâ un riscat cussì grand che dute la sô economie a sdramassà.
I pôs fats nûds e crûds, adun cun lis faulis sfloridis tôr di chest câs, a son la fonde dal romanč storic in furlan «Re Ricard in Friûl» di Gianluca Franco. La storie a côr di Jerusalem fin Aquilee, di Čharlìns fin Gurize, de Aquitanie fin Cividât, framieǧ di boscs, mârs e lagunis. Une schirie di personaǧs si dan la volte: Ricard Cûr di Lion e i siei Crosâts; il patriarčhe Gotfrêd e i conts di Gurize Mainard e Enghelbert; pesčhadôrs, cossans e cramars; čhalderârs, vuardiis e soldâts; marinârs, ustîrs e fiis magaldis; fruts, ladrons, damis mistereosis e un vescul; fin che un biel strani tradiment al siere la liende di Re Ricard in Friûl sul scurî di une dì dal mês di Tomuč dal 1192.
La «Cantata in re minôr par vôs e orchestre» a jè la conte in mùsiche di cheste storie.
Scjalute
Sunsûrs e profeziis
Il slas da lʼAquitanie
Survivents, čhavaj e pavons
Lʼingôs dal re
Patriarčhis, papis e scomùnichis
Intʼun broili, un frut, suntʼun cocolâr
Une vite vedrane
Cemûd che si pò doprâ un mussulìn
Lʼestri dal čhalderâr
Storie di une cature
Se tu fossis culì


text:
Intes
elezions aministrativis che si son tignudis ai 2 di Otubar in Bosgne,
il vincidôr principâl al è stât Milorad Dodik, il president de
Republika Srpska,
o sei la part serbe de federazion. I candidâts dal so partît, la
Aleance dai Sociâl Democratics Indipendents (SNSD), a àn vinçût
in passe 30 comuns, 11 in plui de volte stade. Ta cheste maniere
Dodik, che tai ultins timps nol à platât la sô intenzion di
slontanâ la Republika Srpska
dal rest de federazion, al infuartìs ancjemò di plui la sô
posizion. Il Partît Democratic Serp (SDS), il so aversari principâl,
al è restât invezit dome cun 8 sindics, nancje un tierç di chei
che al veve te legjislature stade. Tal rest de federazion i bosgnacs
dal Partît de Azion Democratiche (SDA) a àn otignût 33 comuns (12
in mancul), la Union Democratiche Cravuate (HDZBiH) 16 e il Partît
Sociâl Democratic (SDP) 8. Lis elezions a son stadis segnadis de
tension massime a Srebrenica, là che intal 1995 lis miliziis serbis
a vevin sassinât passe 7 mil personis. In dì di vuê il comun al è
cjapât dentri te Republika Srpska,
ma pes aministrativis a puedin votâ ancje i bosgnacs che cumò a
vivin inaltrò. Chest i veve permetût di vê simpri un sindic
bosgnac, ma cu lis ultimis elezions il plui votât al è stât il
candidât serp e la mancjance de conferme dal risultât par zornadis
a dilunc, no à zovât a cuietâ la situazion.
Font:
Balkan Insight,
03-05/10/16


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
sabato 28 novembre 2009
Scuele inta ospedâl
lei chi
"Il servizio Scuola in Ospedale valorizza in pieno il ruolo delle tecnologie e della comunicazione multimediale per garantire, al massimo livello, il diritto allo studio dell'alunno in ospedale, in day-hospital o in terapia domiciliare, nell'ottica di una presa in carico globale dell'alunno malato sia dal punto di vista sanitario che scolastico."
mercoledì 25 novembre 2009
Jude
automatic dal talian al furlan,
al sarà presentât
martars al 1 di
Dicembar dal 2009 aes 18.00 li de
Fondazion CRUP in v. Manin 15 a Udin,.
GNOGNOSAURS
vinars ai 27 di Novembar al Caffe Letterario di place de Motta a 6 sot sere
o
sabide ai 28 di Novembar inte librerie Ribis di Udin a 5 sot sere.
giovedì 19 novembre 2009
Gnognosaurs
Une gnove scuvierte e à lassâts scaturîts i furlans: a dispiet di ducj i libris di storie, i dinosaurs no son estints. Secont dai nestris sienziâts, une strambe specie, mai studiade fin cumò dai paleontolics, e sarès pronte par invadi lis librariis dal Friûl: i Gnognosaurs!
Dal prin di Dicembar, lis creaturis plui gnognis dal Jurassic a deventin un libri cuntune racuelte des lôr miôr storiis. Intant che o spietait l'invasion, però, o podeit scomençâ a cjapâ informazions sul gnûf blog dai Gnognosaurs:
http://gnognosaurs.blogspot.
O soi verementri contente di cheste novitât che o ai cjatât in pueste parcè che o ai tacât a lei i gnognos cui fruts a scuele e ur plasin verementri tant... lets insieme sul schermi grant cu lis vôs fatis par ognidun a son verementri une mane dal cîl. Si lei, si cîr di intindi ce che e conte le strisse, si rît. Al è cussì che si fâs furlan!!! Graziis DREE!!!


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
martedì 30 settembre 2008
Timp di vendeme
Chest an in classe seconde Line e Toni a scuvierzaran i imprescj che si doprin par lavorâ.
Par vendemâ a doprin lis fuarpis e il zei...
A vendemin ue blancje e ue nere...
E po dopo nissun che al bevi il vin!
(O ai fat cheste imagjine cuntun program di presentazion.)
Congrès de Societât Filologjiche Furlane
http://www.comune.codroipo.ud.it/opencms/export/sites/default/xmlcontent/widgetdemo/downloads/filologica_friulana.pdf
martedì 23 settembre 2008
Life is now
Jo o pensi che la frase e sarès tant plui juste se zirade “Now is life”:
Tierce pontade (saltant la seconde)
Di une altre robe si à bisugne par jessi vîfs: jessi cumò.
Cuarte pontade
Cjalait i vuestris pensîrs a a viodarês che spes a stan intal passât o intal doman.
… alore Buddha al disè “Cuant che a stais tirant dentri il flât, veis di jessi consapevui che a stais tirant dentri il flât. Cuant che lu butais fûr veis di jessi consapevui che lu stais butant fûr.” (di Istruzioni di volo per aquile e polli di Anthony DE MELLO)
Prime pontade
(di Istruzioni di volo...)
mercoledì 17 settembre 2008
... savê...
E no ai falât par nuie, parcè che a savevin robis che jo propite no savevi, cussì che o podevi considerâju, almancul par chest, plui savints di me. Purtrop però, o Ateniês, ancje i brâfs artesans, mi è parût che a colassin intal stes fal dai poetis, parcè che ognidun tra chescj, pal fat di jessi paron di une art, si ritignive verementri savint; e cheste stupidagjine e fluscave la sapience che a vevin.
(gjavât de "Apologia di Socrate" di Platone)
tigni cont la moto
Nol esist nancje un mecanic, sienziât o tecnic che nol sedi stât sogjet a cheste ilusion cussì che al stâ in vuardie par istint.
Al è par chest che i tratâts sientifics e lis istruzions mecanichis a samein cussì stufadiçs e tichignôs.
Ae prime deduzion false sul motôr si reste blocâts cence fal.
(gjavât di "Lo Zen e l'arte della manutenzione della motocicletta" di R.M.Pirsig).
martedì 16 settembre 2008
Esperiencis
E je une straorderarie esperience di pâs il Sermig nassût a Torin intal 1964 cuant che un arsenâl di vuere al è deventât un centri par fâ il ben no dome a Torin. In tantis bandis dal mont (in 86 stâts) cui soi progjets di disvilup, il Sermig al jude tante int a cjatâ une strade, a tornâ su la buine strade, a fâ servizi par chei altris. L'Arsenâl al è simpri viert par ducj chei che a àn bisugne cence cjalâ di dulà che a vegnin, se a àn un passât di cambiâ, o di ce religjon che a son.
sabato 13 settembre 2008
cui sì e cui no
Parcè che a son chei che a son intal forest di plui di une gjenerazion e a fevelin ancjemò furlan, magari cuntun acent dal Canadà.
A son i forescj che a vegnin chi e a fasin fâ furlan ai fruts, lu imparin ancje l^or (l'acent sul o vuê no mi ven) e lu fevelin ancje benut.
A son i meridionâi che si inzegnin avonde e a àn propite gust di imparâ.
e dopo a son i furlans dal Free-ûl. E a son chei che i l^or fruts no àn nancje di sint^ilu il furlan che si contaminin!
Lu sai, o soi un fregul rabiose!
mercoledì 10 settembre 2008
Bon, ce si aie di fâ?
Cors di furlan
Passâ de forme declarative a chê interogative al è dificil par cui che nol è di marilenghe. E ancje la forme negative
Doprant il verp jessi
jo o soi-----------soio?----------jo no soi
tu tu sês ---------sêstu?-------- tu no tu sês
lui al è----------- isal? ----------lui nol è
jê e je ----------- ise?----------- jê no je
nô o sin----------sino? --------- nô no sin
voaltris o sês ---- sêso?--------- vualtris no sês
lôr a son ---------sono? -------- lôr no son
Esempli: Sêstu fie di Clare? No, no soi fie di Clare. O soi fie di Marie.
Il Clil
La metodologjie Clil e svilupe un imparâ unitari e si dopre par un aprendiment integrât.
martedì 9 settembre 2008
Pirule: gramatiche universâl
Lis lenghis a son diferentis par peraulis e formis, ma a condividin dutis struturis internis e operazions sintatichis. Ven a stâi a esist une "gramatiche universâl" teorizade di Noam Chomsky mieç secul fa.
domenica 7 settembre 2008
pirulis 2
giovedì 4 settembre 2008
PIRULIS
E duncje la pirule:
Al dîs Franc Fari (neurolinguist de Universitât di Udin) che fin a sîs mês di etât i fruts a rivin a discriminâ i sunôrs di dutis lis lenghis umanis.
Dopo cheste capacitât e cale fin a 12 mês.
A un an i fruts a rivin a discriminâ dome i sunôrs de lenghe che e scoltin ator di lôr (voltât miôr che o ai podût) - "Neuropedagogia delle lingue - come insegnare le lingue ai bambini" di Franco Fabbro.
martedì 2 settembre 2008
Scuele furlane
Fortune che no vin fevelât di grumai!
lunedì 1 settembre 2008
Doman
Gnove dirigjente...
Chê che e je pene lade vie (Emilia Lisbo Parrella - buine pension!) e jere in amicizie cun pre Toni Beline e duncje... dut ben pal furlan.
Sperìn ben par chest an. Doman o savarai a dîus lis novitâts.


text:
Il
stât francês al à denunciât la associazion Comitè per a
l’Autodeterminació de Catalunya Nord cu la acuse di menaçâ la
“integritât dal teritori statâl”. La organizazion e jere daûr
a provâ a inmaneâ ancje intal Rosselló, o sei la part setentrionâl
de Catalogne che e je cjapade dentri intal stât francês, une
consulte popolâr par savê ce che a pensin i citadins su la ipotesi
di un stât indipendent che al cjapi dentri sei il Sud che il Nord de
Catalogne. La associazion e calcole la denuncie un abûs dal moment
che no veve iniment di proclamâ la indipendence de Catalogne Nord,
ma dome di savê ce posizion che a àn i citadins in mert a cheste
idee.
Font:
Naiz:,
06/03/15


text:
La plui part dai arlêfs de Ute no dopre l’ordenadôr, dut câs la siore Mariolina, che ten il cors di furlan, ju veve informâts benon di un pieç dal morbin de Ostarie virtuâl.
L’ustir al à tacât leint “La balene” une conte dal gjenar fantastic.
No je dome biele, e sflore, tocje dismôf sintiments e curiositât, e cuasi profitant di cheste atenzion Raffaele al à sclarît cemût che si scrîf une buine conte curte.
La idee, la forme narative, soredut il rispiet pal letôr che al à di capî ce che al lei: ancje se al è ben che alc al resti di “no dit”, il dâ dâ impuartance al finâl e al titul. Sugjeriments e sfumaduris bogns par ingolosî a lei e a gustâ dute la conte.
Scrivi par furlan al pues jessi une scuvierte, di fat, ancje se dut al è stât bielzà scrit, la marilenghe e je ancjemò un teren fertil e inesplorât dulà che si pues passonâ jenfri timps, lûcs e gjenars; a conferme di cheste dutilitât, l’ustîr nus à let “La gnot di Carnavâl" (une conte storiche di Carli Pup) e “Fieste grande di fin Istât” (une conte di fantasience di Gianfranco Pellegrini), “Dome lis mans” (par talian e furlan) e “Daûr di te” (un inedit).
Dôs oris svoladis intun marilamp, bielis, plenis, vivarosis. Une esperience di ripeti, di puartà ator par fâ cognossi, imparâ e volê ben al nestri siôr e impuartant furlan e a doprâlu ancje par esprimisi inte scriture.
Gracie di cûr al brâf ustîr e a Contecurte.


text:
Irlande: si discutin sul teritori lis strategjiis pal gaelic
A son daûr a davuelzisi intes citâts principâls de Irlande i incuintris publics par discuti su la Strategjie pe Lenghe Irlandese, un plan previodût de leç pal gaelic dal 2006, che al à chê di fissâ i obietîfs che si intint di rivâi dentri dai prossims vincj agns. Tra i ponts che il plan al intint di puartâ indenant si à: il svilup di un sisteme scolastic dut par irlandês in plui dal insegnament obligatori de lenghe in dutis lis scuelis de Republiche; meti in vore ad in plen la legjislazion sul ûs dal gaelic tant che lenghe uficiâl tes aministrazions publichis; une poie plui fuarte pes comunitâts là che l’irlandês al è inmò lenghe di ûs normâl; miorâ i servizis radiotelevisîfs par gaelic. I incuintris publics si davuelzin a Cork, Limerick, Dublin, Galway, e Sligo, ma cui che nol rive a partecipâ di persone al pues inviâ il so contribût al sît internet metût sù di pueste.Font: Pobail, 29/04/08


text:
Il
Parlament de Comunitât Autonome Basche al à boçât cui vôts dal
PNV e di EH Bildu une propueste di riduzion dal euskara te sanitât
publiche fate indenant dal PP, cu la poie di PSE e di UPyD. I partîts
spagnoliscj, di fat, a pontavin a sbassâ sei il pês de cognossince
de lenghe basche intai concors par gnûf personâl medic e sanitari,
sei i profîi linguistics previodûts pes diviersis figuris
professionâls che a formin la sanitât publiche. Il tentatîf al è
stât però fermât dai nazionaliscj moderâts e de çampe
indipendentiste basche che a àn rivendicât il dirit di ducj i
citadins, ancje chei che a fevelin par euskara, di gjoldi di un
servizi di fonde come chel sanitari te lôr lenghe proprie.
Font:
Deia,
26/05/16


text:
Budisim
Il budisim al è une religjon e filosofie basade sui insegnaments dal Buddha Śākyamuni (Siddhārtha Gautama), ch'al vivè probabilmentri in tal cuint secul p.d.C. Il Budisim si spandè par l'antîc subcontinent indian intai cinc secui daspò da la muart dal Buddha, e si difondè te Asie centrâl, sudorientâl, e orientâl intai doi milenaris daûr. Vuê, il budisim al è dividût primariamentri in trê tradizions: Theravāda (Sanscrit: Sthaviravāda), Mahāyāna, and Vajrayāna. Il budisim al continue a atrai seguaçs in dut il mont, e, cun cirche 350 milions di aderents, al è considerât une da lis grandis religjons dal mont.
Un Buddha al è une persone che si pense che al vebi scuvierzût la vere nature de realtât a traviers di agns di studi, meditazion e investigazions de svariadis pratichis religjosis dal so timp.


text:
Protocol di intese sul “Psicolic dal teritori”
Vuê, martars ai 15 di Dicembar, a palaç D’Aronco al è stât sotscrit il protocol di intese tra l’Ordin dai psicolics dal Friûl – Vignesie Julie e l’Ambit Socioassistenziâl Udinês par formalizâ la colaborazion e par meti sù la figure dal “Psicolic dal teritori”. Si trate di un professionist che al lavore intal cjamp dal sociâl in cunvigne cui Comuns dal Ambit par dâ rispuestis su problematichis che a integnin responsabilitâts familiârs, feminis in dificoltât, dirits dai minôrs, anzians, personis cun disabilitâts. “Si trate di un servizi gnûf e inovatîf – e à spiegât la assessore pe salût, Simona Liguori – che nol tocje dome i intervents sul disasi, ma che al da soredut une man a fameis, citadins singui e associazions di volontariât.


text:
Graviermaschine, Agrar, Forst & Kommune, Graviermaschine, Graviermaschinen, Graviermaschine Laser, Graviermaschine Gebraucht, Graviermaschine Preis, Graviermaschine Holz, Graviermaschine Cnc, Graviermaschine Schmuck, Graviermaschine Schilder, Graviermaschine Gravograph Gebraucht,
raviermaschine, Gaviermaschine, Grviermaschine, Graiermaschine, Gravermaschine, Gravirmaschine, Graviemaschine, Gravieraschine, Graviermschine, Graviermachine, Graviermashine, Graviermascine, Graviermaschne, Graviermaschie, Graviermaschin, rGaviermaschine, Garviermaschine, Grvaiermaschine, Graivermaschine, Graveirmaschine, Graviremaschine, Graviemraschine, Gravieramschine, Graviermsachine, Graviermacshine, Graviermashcine, Graviermascihne, Graviermaschnie, Graviermaschien, GGraviermaschine, Grraviermaschine, Graaviermaschine, Gravviermaschine, Graviiermaschine, Gravieermaschine, Gravierrmaschine, Graviermmaschine, Graviermaaschine, Graviermasschine, Graviermascchine, Graviermaschhine, Graviermaschiine, Graviermaschinne, Graviermaschinee, G raviermaschine, Gr aviermaschine, Gra viermaschine, Grav iermaschine, Gravi ermaschine, Gravie rmaschine, Gravier maschine, Gravierm aschine, Gravierma schine, Graviermas chine, Graviermasc hine, Graviermasch ine, Graviermaschi ne, G3aviermaschine, G4aviermaschine, G5aviermaschine, Geaviermaschine, Gtaviermaschine, Gdaviermaschine, Gfaviermaschine, Ggaviermaschine, Grqviermaschine, Grwviermaschine, Grsviermaschine, Gryviermaschine, Grxviermaschine, Gradiermaschine, Grafiermaschine, Gragiermaschine, Graciermaschine, Grabiermaschine, Grav7ermaschine, Grav8ermaschine, Grav9ermaschine, Gravuermaschine, Gravoermaschine, Gravjermaschine, Gravkermaschine, Gravlermaschine, Gravi2rmaschine, Gravi3rmaschine, Gravi4rmaschine, Graviwrmaschine, Gravirrmaschine, Gravisrmaschine, Gravidrmaschine, Gravifrmaschine, Gravie3maschine, Gravie4maschine, Gravie5maschine, Gravieemaschine, Gravietmaschine, Graviedmaschine, Graviefmaschine, Graviegmaschine, Gravierhaschine, Gravierjaschine, Gravierkaschine, Graviernaschine, Graviermqschine, Graviermwschine, Graviermsschine, Graviermyschine, Graviermxschine, Graviermaqchine, Graviermawchine, Graviermaechine, Graviermaachine, Graviermadchine, Graviermaychine, Graviermaxchine, Graviermacchine, Graviermasshine, Graviermasdhine, Graviermasfhine, Graviermasxhine, Graviermasvhine, Graviermasctine, Graviermasczine, Graviermascuine, Graviermascgine, Graviermascjine, Graviermascbine, Graviermascnine, Graviermascmine, Graviermasch7ne, Graviermasch8ne, Graviermasch9ne, Graviermaschune, Graviermaschone, Graviermaschjne, Graviermaschkne, Graviermaschlne, Graviermaschige, Graviermaschihe, Graviermaschije, Graviermaschibe, Graviermaschime, Graviermaschin2, Graviermaschin3, Graviermaschin4, Graviermaschinw, Graviermaschinr, Graviermaschins, Graviermaschind, Graviermaschinf, Greviermaschine, Graveeermaschine, Graviarmaschine, Graviirmaschine, Graviärmaschine, Gravierrnaschine, Graviermeschine, Graviermachhine, Graviermaskhine, Graviermaschiene, Graviermascheene, Graviermaschina, Graviermaschini, Graviermaschinä


text:
Apol
Apol (par grêc Aπόλλwv) al è une divinitât de antighe religjon greghe, diu de medisine, de musiche e de profezie; po dopo al è stât cjapât dentri ancje inte religjon romane. A Aquilee al jere la divinitât plui venerade, par vie dal sincretisim cul cult dal precedent diu celtic Belen, ancje lui divinitât solâr e de medisine. Al jere patron de poesie, protetôr des Musis, e al ven ancje descrit tant che un arcîr in grât di fâ patî, cu la sô arme, pestilencis teribilis ai popui che lu contrastavin. Tant che protetôr de citât e dal templi di Delfi, Apol al jere ancje venerât come diu oracolâr, bon di pandi il futûr midiant de sacerdotesse clamade Pizie o Pitonesse. Par chest, al jere adorât inte antichitât tra i dius plui impuartants dal Dodekatheon. Inte tarde antichitât greghe Apol al è stât ancje identificât come diu dal Soreli, e in tancj câs al à cjapât il puest di Helios tant che puartadôr di lûs e aurighe dal cjar dal soreli. Un "passaç di consegnis" de stesse sorte al è stât li dai Romans: a partî de tarde etât Republicane, Apol al è deventât "alter ego" dal Sol Invictus, une des divinitâts romanis plui impuartantis. Come divinitât greghe, Apol al è fi ilegjitim di Zeus e di Letò e il fradi zimul di Artemide (pai Romans Diane), vergjine dee de cjace e plui tart assimilade a Selene, divinitât de Lune.


text:
Di dutis lis televisions talianis ch'o ai vidût, dome Rai educational al mi plaseve. O dîs al mi plaseve parcé che da cuant ch'al é lât sù Berluscon e fasin dome rôbe pai fruts. Prime, e passavin documentaris, films vecjos, informazions sù lis mostris e il teatro e l'art in gjenar a veve une biele fete. Cumó, o vierç dome cuant ch'o ai voe di durmî. Al mi dà l'impression di essi al finestrin d'un treno che plui al và svuelt e plui adore o m'indurmidís.
Daspó o soi plui ocupât a lâ ator pal web e so cjali i blogs al é compagn. I plui frequentâts a no son chei indulà ch'a si si sint plui siors o ch'a si cjacare plui inteligjent. Par me il blog al é un bloc-notes, une galerie e un auditori tal stès timp. Ancje se dut al mi interesse, parsore dut, o cîr di dâ otimismo e voe d'inventâ, di vivi, di fâ. Ven a stâ che cualchidun achi al dîs ch'al somee a un cabaret. Po ben, a nol mi displâs. Il cabaret al é simpri stât plui lizer che il teatro e a si puès sei plui libars.
Libar di fâ, o fâs. Le ûltime cjatade a é chê dal logo dal blog। Lu vevi proponût a chei furlans tal lôr blog chi dongje ch'a fasin maùtis ma no mi son someâts masse entusiastics।Forsit che tignî pal udinês a nol é avonde furlan o che il gno disen a nol é avonde kitch। A son di chei misteris in te vite... Alore, par mostrâ le strade o ai fat i bói. Al puès dâsi che so ur mandi le tace pal café e il tapêt pe surîs in tun carton zebrât a vegnedin a fâmi un cucu:-)
29 nov 2007
blog zebrât mieç scusât
Scrit dal Mario Sommarti A l'ore juste: 08:08
Etichetât: Creazions
Nessun commento:
Iscriviti a: Commenti sul post (Atom)


text:
Di sigûr, par fâlu i vûl timp, voie, e tal câs dal furlan, robe di lei.
Jo dal prin 'nd ài pôc, de seconde 'nd ài simpri, e pe tierce, o met chi sot chê cuatri peraulis in crôs che o ai scrit su cualchi robe par furlan che o ai let.
- "Decomposizione di viole" di Ian Delacroix
- "Sixta pista rixa xista" di Elena Vesnaver
- "Niari - two pulp tales" di Fulvio Romanini
- "Donald dal Tiliment" di Stiefin Morat
- "Scûr di lune" di Checo Tam
- "La Comugne n. 17"
- "La nape" di Gianfranco Pellegrini
- "Cuatri Stagjons dal an" di Gianfranco Pellegrini


text:
Ai
14 di Otubar la assessore
pe educazion Cristina Uriarte e il delegât pe lenghe basche Patxi
Baztarrika a àn presentât denant dal
Parlament de Comunitât
Autonome Basche la
Agjende Strategjiche dal Euskara che e met adun lis azions principâls
che il guvier de Comunitât al à za in vore o al inviarà par
promovi e par valorizâ la
lenghe basche. Intal
document a son metudis jù 13 liniis di lavôr che si svilupin po in
34 iniziativis e in 168 azions specifichis a pro de lenghe. In dì di
vuê inte
Comunitât Autonome Basche
il 36,4% dai citadins al parone ben lis dôs lenghis, intant che un
altri 19,3% si cjate intune cundizion di bilinguisim passîf. Intai
ultins trente agns a son 318 mil in plui lis personis che a fevelin
par basc, massime in gracie dal lavôr fat cui zovins.
Baste pensâ che, 3 su 4 dai fantats cun mancul di 25 agns a son
bilinguis e che ogni 10 students 9 a àn sielzût un insegnament dut
o almancul in part par basc. Ta chescj agns duncje, a àn ricuardât
i doi relatôrs, l’euskara al à fat dai pas indenant impuartants
ma, cundut che basc e castilian a son couficiâls sul plan formâl,
si è ancjemò lontans di un nivel di avualiance sul plan sociâl:
infuartî l’euskara al vûl duncje dî infuartî la coesion de
societât basche.
Font:
Euskadi.net,
14/10/14


text:
Sul
finî di Lui un delegât de Aleance Libare Europeane (EFA) si è
cjatât cuntune rapresentance des organizazions culturâls e
educativis de minorance turche de Tracie. E je stade la ocasion par
fâ il pont su la situazion grivie che cheste comunitât si cjate a
vivi in Grecie. Tra lis bataiis principâls si à chê identitarie,
dal moment che la minorance no pues nancje doprâ il tiermin “turc”
par identificâsi, e chê scolastiche là che a di une ufierte
linguistiche e culturâl une vore puare si zontin cumò ancje altris
pidiments: al è il câs de leç su la educazion fate buine in
Dicembar che e impedìs l’insegnament a cui che si è formât intal
forest colpint cun fuarce propit cui che al parten ae comunitât
turche.
Font:
EFA,
27/07/15


text:
Il
referendum che lis autoritâts de Republika
Srpska, o sei la entitât aministrative
de Bosgne a maiorance serbe, a vuelin tignî ai 25 di Setembar al
divît ancje i stâts membris dal comitât internazionâl che al
controle il rispiet dai acuardis di pâs. Cundut dai riclams dal
guvier federâl e de plui part dai supervisôrs internazionâi,
l’esecutîf de entitât serbe al vûl che i citadins di cheste part
de Bosgne a disin la lôr su la decision di celebrâ tant che fieste
nazionâi i 9 di Zenâr, o sei la date che tal 1992 e jere stade
proclamade la Republika Srpska.
La leç che e fissave cheste date e je stade però boçade de cort
costituzionâl tant che discriminatorie e lis autoritâts federâls
de Bosgne a calcolin duncje ancje il referendum un at fûr de leç.
Il comitât internazionâl sui acuardis di pâs al varès vût di
intervignî, ma si cjate dividût sul ce fâ cu la Federazion Russe
che e poie i serps e diviers stâts ocidentâi che no vuelin il
referendum. Altris invezit a varessin miôr lassâ fûr il comitât
de cuistion dal moment che nol à il podê di fâ rispietâ lis sôs
decisions: e je duncje la pôre che, che si disi di sì o di no, si
larà a pierdi di credibilitât e a incressi di plui lis tensions
dentri de federazion bosgnache.
Font:
Balkan Insight,
23/08/16


text:
La
Assemblee Nazionâl dal Gales e à fats bogns i gnûfs standards
linguistics che il guvier galês, i conseis locâi e lis autoritâts
dai parcs nazionâi a varan di rispietâ. I nivei a van a cjapâ il
puest dai plans di politiche linguistiche fats bogns dai singui ents
e al sarà il comissari pe lenghe galese a decidi, câs par câs a
seconde des ativitâts davueltis, i standards di meti in vore. Tra
lis novitâts previodudis si à ancje la pussibilitât pal comissari
di multâ cui che nol rispiete i nivei previodûts. Tal Autun di
chest an a varessin di jessi fats bogns i standards par struturis
sanitariis, universitâts e altris sogjets publics. Une tierce butade
e cjaparà dentri ancje sogjets privâts che a davuelzin un servizi
public, tant che lis compagniis de aghe.
Font:
Wales on line,
24/03/15


text:
Tal
2013 il Parlament dal Aragon, cui vôts a pro de diestre spagnoliste
e regjonaliste (PP e PAR), al veve fate buine une gnove leç su lis
lenghis che e leve in buine sostance a dismantelâ il sisteme di
tutele inviât de leç dal 2009 e e scancelave fintremai il concet di
lenghe catalane par sostituîlu cu la definizion di “lenghe
aragonese proprie de aree orientâl”. Tra i prins pas dal gnûf
guvier aragonês, formât di socialiscj (PSOE) e dai nazionalitaris
de Chunta Aragonesista (CHA), si à la nassite di une direzion
gjenerâl di politiche linguistiche che e varà, tra lis altris
robis, di svilupâ une gnove leç su lis lenghis che, cun dute
probabilitât, e larà a recuperâ l’implant di chê dal 2009. Par
che il proviodiment al passi in Parlament, il guvier aragonês al
varà però di cjatâ la poie ancje di Podemos e IU che za a vevin
permetût cul lôr vôt la nassite dal gnûf esecutîf cence rivâ
però a di une aleance uficiâl.
Font:
El Mundo,
08/08/15


text:
Dopo
di diviers mês di lavôr, i sogjets associatîfs che si son dâts
adun intal coordenament Illes per un Pacte a àn presentât al public
il stampon di un pat pe educazion che al sedi la fonde par une gnove
leç su la educazion des Baleârs. Tal zîr di un mês il document al
sarà presentât e discutût cui sindacâts de scuele e cui partîts
politics. La propueste e met al centri dal insegnament la lenghe
catalane che, tant che lenghe proprie des isulis, e à di jessi
prioritarie e maioritarie, contrari di ce che al è sucedût cu la
riforme de scuele inviade intai ultins agns dal esecutîf di diestre
che al guvierne lis Baleârs. I progjets educatîfs a varan di jessi
svilupâts dai istitûts daûr di diviersis variabilis, ma simpri cul
obietîf che ae fin dal percors scolastic obligatori i students a
vedin competencis linguistichis dal stes nivel par catalan e par
spagnûl, plui la cognossince di une lenghe foreste. Par garantî che
i insegnants a vedin la paronance plene de lenghe che a doprin par
insegnâ si varà une revision dai titui, des certificazions
linguistichis e de formazion.
Font:
El
Mundo,
23/01/15


text:
La Costituzion dal Tatarstan e ricognòs la sovranitât di cheste republiche dentri de Federazion russe e i da ai siei orghins di guvier ducj chei podês che no son delegâts in maniere esplicite a Mosche. I nivei di autoguvier di cheste republiche a podaressin però jessi cressûts ancjemò profitant des grandis mobilitazions popolârs che a interessin la Russie dopo des ultimis elezions politichis, segnadis des acusis di broi. A dîlu al è Rafail Khakimov, parlamentâr e za conseîr dal ex president tatar Mintimer Shaimijev, che al à invidât i moviments politics tatars a mobilitâsi par chest obietîf. Fin cumò i tatars a àn disertât lis protestis di place par vie che tra i contestadôrs a son ancje i ultranazionaliscj rus, ma Khakimov al invide i siei a no abadâju e a manifestâ cuintri des autoritâts de Federazion par domandâ di infuartî la sovranitât dal Tatarstan. “La democrazie e à simpri judât i tatars in Russie – al à spiegât Khakimov – e duncje plui democrazie si varà e miôr e larà pai tatars”.
Font: RFE/RL, 30/12/11; Mòn Divers, 09/01/12


text: Dopo di cuasi di un an e mieç di sospension, adun cun chê radiofoniche, e torne a partî ancje la version internet di Internazionalitari, il boletin di informazion par furlan su lis nazions cence stât e su lis comunitâts minorizadis de Europe. La decision di suspindi il program e il blog e jere stade cjapade par vie des dificoltâts finanziaris di Radio Onde Furlane dopo che la Regjon e veve azerât par doi agns di file i fonts pai programs radiotelevisîfs par furlan. Cumò alc al è cambiât e si à decidût di tornâ a scomençâ cu la trasmission e, di chê strade, ancje cul blog che, pe ocasion, si presente ancje cuntune gnove muse e cun cualchi contignût in plui. Sperìn che il nestri sfuarç al sedi preseât.